text:
Skráseting sum umsøkjari í Horizon 2020
Participant Identification Code (PIC)
Áðrenn byrjað verður at skriva umsóknina á Participant Portal skal umsøkjari skráseta seg og stovnin/fyritøkuna í skipanini.
Tað kann vera, at stovnurin ella fyritøkan longu er skrásett. Tí verður byrjað við at leita í Benificiary Register. Er stovnurin ella fyrtøkan skrásett har, so framgongur eitt 9 sifra tal, Participant Identification Code (PIC). Tryggja tær, at stovnurin ella fyritøkan enn nýtir hetta talið.
Um stovnurin ella fyritøkan ikki koma fram við leitingini í Benificiary Register, ber til at skráseta seg her
Hetta talið PIC Code verður brúkt, tá ið umsøkjari fer inn á Submission Service. Submission Service kemur fram sum ein grønur knøttur, tá ið útboðið/callið er latið upp.


c: text/html

text:
Nú kanst tú søkja um
Stuðul til gransking, menning og nýskapan
Stuðul verður latin: - føroyskum granskarum og granskaralesandi - gransking, menning og nýskapan á ella í tilknýti til føroyskar granskingarstovnar og vinnufyritøkur - gransking, menning og nýskapan, ið hava týdning í føroyskum høpi.
Stuðul verður latin til ymisk sløg av verkætlanum: - smærri verkætlanir við stytri tíðarætlan - post grad. ella post doc. verkætlanir, ið ganga um fleiri ár - Ph.D.-verkætlanir.
Tað er ein fyrimunur at: - verkætlanin fevnir um samstarv millum fleiri granskarar - verkætlanin fevnir um samstarv millum granskarar, granskingarumhvørvi og vinnuna
Tað verður kravt at: - í minsta lagi 1/3 verður fíggjaður av øðrum enn Granskingargrunninum. Undantak kann tó gerast fyri Ph.D. verkætlanir.
Minstamark fyri stuðli til verkætlanir er 80.000 kr.
Umsóknir skula skrivast á skandinaviskum ella enskum máli á serligt oyðublað, ið fæst á skrivstovu ráðsins og kann heintast á heimasíðuni.
Skrivlig vegleiðing fæst á somu støðum. Gevið gætur broyttu mannagongdina, har vit nú bert skulu hava umsóknir við telduposti.
Umsóknarfreist er: 1. september 2009, kl. 12.00 føroyska tíð.
Umleið 7 mió kr. eru tøkar til nýggjar verkætlanir.

robotstxt: allowed

filter: keep


text:
“Tað var ræðuligt. Vit høvdu bílagt okkum eina svitu og skuldu veruliga hugna okkum á veg til Hirtshals,” sigur Kate Monsen, sum var eitt av ferðafólkum, sum stóð sum Kánus, tá ferjan hjá Fjordline fór frá bryggju og setti kós suður við norsku strondini.
Kate Monsen skuldi eftir ætlan verið við reikferðaskipinum, Bergensfjord, frá Bergen til Hirtshals, men soleiðis skuldi tað ikki verða. Sambært norska blaðnum VG stóð parið saman við umleið 60 øðrum ferðafólkum í ferjuterminalinum í Bergen, og bara bíðaðu eftir at verða biðin at koma umborð.
Danska blaðið Søfart skrivar, at ein samskiftisfeilur hjá Fjord Line gjørdi, at reikferðaskipið sigldi undan teimum 60 ferðafólkunum. Og nú leggur felagið seg skerflatt niður, og biður um umbering fyri feilin.
Ferðafólkini fingu í boði at koyra við bussi til Stavanger, soleiðis at tey kundu sleppa við ferðafólkaskipinum haðani til Hirtshals. Eini 25 fólk tóku av tí tilboðnum.
“Vit noyðast bara at biðja so mirðiliga um umbering fyri tað, sum hendi,” sigur samskiftisstjórin hjá Fjord Line.
Kelda: Søfart / VG


text:
Fyri júst trimum vikum síðani gjørdi føroyska U21-landslið tað, sum mett varð at vera ógjørligt: At fáa stig móti Fraklandi.
Sí eisini: Steffan Løkin: -Eg helt ikki bólturin fór inn
Tá varð spælt í regninum í Gundadali. Um tíggju dagar verður leikt við Djúpumýru í Klaksvík, har Norðurmakedónia. Tað verður fyrstu ferð, at U21-landsliðið spælir í Klaksvík, og hetta er nakað, ið Sámal Erik Hentze gleðir seg til. Landsliðsvenjarin væntar, at hetta kann gerast eitt grundarstað fyri U21-landsliðið, og vónar at stuðulin verður góður.
Føroyska U21-landslandsliðið skal í oktober eisini spla móti Ukraina á fyrsta sinni. Tað verður á útivølli, og Bagge sigur, at talan verður um tvey sterk lið - á hvør sín hátt.
Til uppgávurnar eru 21 leikarar úttiknir. Merkisvert er, at Andrias Edmundsson, Lukas Giessing og Jonn Johannessen, ið ikki vóru við seinast vegna skaðatrupulleikar, hesuferð eru við. Samuel Johansen Chukwudi og Magnus Holm Jacobsen eru framvegis skaddir, og Bárður á Reynatrøð er ikki tøkur hesuferð vegna skaða, ið málverjin fekk fyrst í mánaðinum.
Málverjar:
Bjarti Vitalis Mørk, HB
Rasmus Nilsson, Hvidovre IF (Danmark)
Ari Petersen, 07 Vestur
Verjuleikarar:
Børge Petersen, KÍ
Aleksandur Ólavsson Jensen, B68
Áki Johannesen, B68
Andrias Edmundsson, Águilas (Spania)
Pætur Turiðarson Skipanes, NSÍ
Hanus Sørensen, Middelfart BK (Danmark)
Miðvallarar:
Noah Hans Mneney, Víkingur
Ingi Jonhardsson, Víkingur
Símun Sólheim, EB/Streymur
Stefan Radosavljevic, HB
Lukas Giessing, HB
Áki D. Samuelsen, HB
Heini F. Sørensen, FC Midtjylland (Danmark)
Andrass Johansen, B36
Ragnar Skála (AB)
Gullbrandur Øregaard, Sandnes ULF (Noreg)
Áleyparar:
Steffan Abrahamsson Løkin, B68
Jonn Johannessen, KÍ


text:
LEYST STARV: Vit leita eftir arbeiðssomum og fyrikomandi supportara, sum kann veita skjóta og góða kundatænastu innan teletøkni, kunningartøkni og samskifti.
Kundatænasta er lykilorðið í Supportini, tí deildin leggur stóran dent á skjóta og góða tænastu. Á deildini starvast nærlagdir supportarar, sum vita alt frá A til Oy. Teir koma at leggja tær lag á og geva tær grundleggjandi vitan um kundasupport, og hvat arbeiðið snýr seg um.
Í stuttum snýr starvið seg um at veita tænastu innan uppsetan av teldum og beinarum, terminalar, fartelefonsupport, fráboðan og brekviðgerð við serligum denti á eftirliti og vinnukundaloysnum.
Supportin rúmar nógvar yrkisførleikar, og tískil er av týdningi, at tú ert forvitin at seta teg inn í nýggja tøkni og hava tætt samstarv við allar deildir á Føroya Tele, samstundis sum tú tryggjar gott samskifti við kundar og avgreiðir uppgávur skjótt og væl.
Supportin hevur opið alt samdøgrið. Sostatt kemur tú at arbeiða skiftivís um dagin, kvøldið og náttina. Tað er eisini krav, at tú hevur reina revsiváttan.
Starvið er fastlønt við starvsbrøki 0,8 svarandi til uml. 32 tímar um vikuna. Vaktargjøld verða givin samsvarandi við ásettar avtalur galdandi fyri skeivar arbeiðstíðir. Starvið verður sett sum skjótast ella eftir nærri avtalu, og arbeiðsstaður er í høvuðssætinum í Hoyvík.
Løn er sambært sáttmála millum Føroya Arbeiðsgevarafelag og Starvsmannafelagið galdandi fyri Føroya Tele. Umsóknarfreistin er sunnudagin 7. november 2021.
Søk starvið her.
Um tú vilt vita meira um starvið, ert tú vælkomin at ringja ella skriva til Eliesar Wiegand, deildarleiðara. Hann hevur tel. 243421 og t-post ew@ft.fo. Tú kanst eisini skriva ella skriva til Starvsfólkadeildina á tel. 243006 ella t-post sfd@ft.fo.


text:
Frælsi skipar fyri rennikapping á vestanstevnuni, sum verður um vikuskiftið. Í ár verður vestanstevnan hildin í Sørvági og renniteinurin verður til Bíggjar og aftur. Aldursbólkarnir eru sum vit kenna teir frá summarkappingunum, og síggja soleiðis út:
- børn 7 ár (f. 2009 ella seinni
- børn 10 ár (f. 2006-2008)
- børn 13 ár (f. 2003-2005)
- børn 17 ár (f. 1999-2002)
- menn og kvinnur opin bólkur
- menn og kvinnur veteranar (f. 1961-1970)
- menn og kvinnur superveteranar (f. 1960 ella fyrr)
Sýnið úr Bø er altíð vakurt. Her er tað Egil Rasmussen, sum nýtur túrin og útsýnið á vestanstevnu í 2013
Teinurin, sum tey vaksnu renna er 6,6 kilometrar. Børn 7 ár renna 500 metrar, børn 10 ár renna 1 km, børn 13 ár renna 1 km og børn 17 ár renna 2 km.
Møtt verður í kirkjuhúsunum, har startnummur verða útflýggjað frá kl. 10.00. Vaksin gjalda 50 kr. og børn gjalda 20 kr. Møguleiki verður at skifta, men ikki at fara undir brúsu. Starturin verður frá kirkjuhúsunum.


text:
Limagjaldið fyri 2021 má gjaldast, áðrenn kappingin byrjar!
Tá limagjaldið er goldið, hevur tú rætt til:
- at luttaka í venjingunum hjá HB við góðum venjarum
- at verða skrásettur sum leikari í HB og luttaka í kappingum
- at fáa dystarklæðir frá HB í sambandi við úttøku
- at verða tryggjað/ur í tryggingarskipanini hjá ÍSF móti skaða – eisini undir venjing
- at fáa ferðaseðar til SSL gjøgnum felagið
- at sleppa at luttaka í tiltøkum, hugnaløtum o.ø., ið felagið skipar fyri
- at atkvøða á aðalfundinum um tú ert fylt/ur 16 ár
- at stilla upp til nevndarval um tú ert fylt/ur 18 ár
Limagjaldið kann gjaldast við gjaldskorti ella kontantum. Harumframt ber eisini til at gjalda limagjaldið við bankaflyting (6460-2203156 ella 9181-1851251)
Her er oyðublað at prenta út: Limaskráseting oyðublað.pdf
Send oyðublaðið til hb@hb.fo.
Niðanfyri er eitt yvirlit yvir teir ymisku limabólkarnar.
Um ivamál eru, ber til at seta seg í samband við skrivstovuna hjá HB á 781904, ella at skriva til hb@hb.fo.
Bólkur og limagjald
Systkinaavsláttur
Avsláttur verður latin foreldrum við fleiri íðkandi børnum í felagnum, fyrsta barni rindar fult gjald, síðani verður avsláttur latin kr. 200 pr. barn.
Goymið limagjaldskvittanina
Felagið heitir á allar limir sínar um at goyma kvittanina uppá goldið limagjald, tí hetta er einasta váttan, ið felagið góðtekur, um ivamál seinni stinga seg upp, hvørt limagjaldið er goldið ella ikki – eisini fyri undanfarin ár. Hetta ger seg serliga galdandi fyri íðkandi limir, sum av einhvørjari orsøk ynskja at skifta felag. Í tílíkum førum tilskilar HB sær rætt til at krevja inn gamalt ógoldið limagjald 5 ár aftur í tíðina fyri at lata nýggja felagnum spæliloyvið.
Broytingar í limaskapinum
Vinarliga boðið felagnum frá skjótast til ber í samband við:- bústaðarbroyting,- navnabroyting,- nýtt telefonnummar,- um føðingardagurin er skeivt skrásettur,- teldupostur ella um tú ynskir einhvørja broyting í limaskapi tínum, t.d. um tú ikki vilt vera limur meir ella kanska bara hvílandi o.s.fr. Hetta er rættuliga umráðandi og sparir aloftast bæði felagnum, tær og foreldrunum mangt – óneyðugt – stríð (og pengar). Takk fyri ómakin.
Spæliloyvi
Fyri at leika fótbólt við HB (tvs. dystir í almennari kapping undir FSF), krevst spæliloyvi frá FSF. Hetta er galdandi fyri allar leikarar heilt frá teimum vaksnu til smápiltar/pinkur. Tað er av stórum týdningi, at hesi viðurskifti koma í rætt lag, áðrenn dystur verður leiktur. Reglan er vanliga henda:
-
- Flytir tú úr øðrum felag í Føroyum (ella úr amatørfelag í útlondum) til HB, mást tú tryggja tær, at tú einki skyldar (tvs. limagjald) í gamla felagnum. Tú kanst ikki leika við HB, áðrenn tú hevur avgreitt málið við gamla felagið.
- Flytir tú úr HB í annað felag, er tað sama galdandi.
- Ert tú ikki skrásettur fyrr hjá nøkrum felag og ynskir at leika dystir fyri HB, so skal HB melda teg til kappingina (til FSF) og biðja um loyvisbræv.
Annars er altíð best at spyrja seg fyri hjá felagnum í góðari tíð.
Reglugerð fyri áhugaleikarar
Á heimasíðu FSFs finst ein Reglugerð fyri áhugaleikarar í sambandi við at skifta felag. Hetta er týdningarmikil lesnaður, sum vit avgjørt mæla øllum leikarum og avvarandi at lesa.


text:
Verandi múrar millum skipabólkar vórðu upprunaliga reistir við samfelagsligari burðardygd fyri eyga; men eru teir vorðnir ein forðing fyri júst hesum gjøgnum at gyrða loyvishavarar inni í avmarkaðum veiðitólum og skerdum møguleikum?
Spyr fiskimenn ella teirra ráðgevarar um hvat fyri nýskipanir innan fiskivinnuna fyrst og fremst eru neyðugar ídag. Eitt svar sum tú kanst rokna við at fáa — frá pørtum við sínamillum annars sera ymiskum sjónarmiðum — er hetta: Tey sokallaðu vatntøttu skottini millum skipabólkar forða fyri menning, eru vorðin eitt haft um beinini á heimaflotanum og mugu sum skjótast skipast um ella takast av. Her tykist eisini ein enn breiðari semja at valda um at fyritreytirnar í fiskivinnuni, sum lógu til grund fyri verandi skipan við skipabólkum, eru púra broyttar síðani 1990ini. Kann tað hugsast at í øllum førum hesin partur av verandi skipan verður endurskoðaður áðrenn langt um líður?
Soleiðis sum skottini millum bólkarnar virka ídag, framstanda argumentini ímóti teimum væl sterkari enn hvat ið kann tala fyri einum framhaldi av teimum í verandi líki.
Ráðgevarar og búskaparfrøðingar ið kenna hampiliga væl til umstøðurnar hjá tí føroyska fiskiflotanum — sum t.d. Bjarni Arnason og Magni Laksáfoss — leggja ikki fingrarnar ímillum tá teir geva til kennar sína hugsan um hesi viðurskifti. Tað sama ger seg galdandi fyri fiskireiðarar við annars ymiskum áhugamálum.
Okkara fiskifloti verður ídag ofta býttur upp í tveir høvuðsbólkar: Tann fyrri er uppsisjóvarskip og verksmiðjutrolarar, og tann seinni, restin, er tað sum undir einum ofta verður kallað heimaflotin. Men galdandi lóg um vinnuligan fiskiskap býtir fiskifør strangt upp í bólkar eftir stødd og reiðskapi; hetta varð innført fyri umleið 20 árum síðani og gjørdist kent sum partur av fiskidagaskipanini, hóast hesi hugtøk í veruleikanum eru sínámillum óheft. Alt bendir á at serliga heimaflotin er vorðin offur fyri einari ørgrynnu av reguleringum ið tilsamans nú virka sum ein køvandi spennitroyggja — og hetta hendir samstundis sum tann stóra javnvágin í tí føroysku havvistfrøðini hevur flutt seg burtur frá botnfiski og meira yvir til uppisjóvarfisk.
Alt er also broytt síðani 1994/1996.


text:
Ódnin Katrina
29. august 2005 rakti Ódnin Katrina amerikanska býin New Orleans í Louisiana. Ódnin breyt byrgingarnar, floymdi inn í býin og drap fleiri enn 1000 fólk, sum antin ikki vildu fara úr býnum ella ikki sluppu úr honum. Eisini amerikanski filmsleikstjórin Spike Lee (føddur 20. mars 1957 í Georgia í USA) hugdi skelkaður at, meðan størsta náttúruvanlukkan í amerikanskari søgu hendi.
Meðan ódnin Katrina herjar har suðuri í Louisiana, og myndugleikarnir hava úr at gera við at flyta fólk burtur úr økinum, eru tað nøkur sum verða "gloymd". Teir 7.000 fangarnir í Orleans Parish Fongslinum, sum var eitt tað størsta fongslið í USA, skuldu verið fluttir, men sjálvt tá ódnin herjar við allari megi, tað fløðir og byrgingarnar brotna, velur sjeriffurin ikki at flyta fangarnar burtur. Ikki fyrrenn 4 dagar seinni, har fangarnir hvørki hava fingið vátt ella turt, gera myndugleikarnir av at gera nakað.
New Orleans í Suðurlouisiana er enn ikki komin seg heilt, eftir Ódnina Katrinu, sum legði stórar partar av býnum í oyði. Katrina var í styrkibólki 5.


text:
Avloysarar og farloyvisstarv til VEKS Eystur
Avloysarar og farloyvisstarv til VEKS Eystur
Heimatænastan í VEKS er eitt kommunalt samstarv innan eldraøkið millum Vestmanna- Eiðis-, Kvívíkar- og Sunda Kommunu.
Søkt verður eftir:
Frítíðaravloysarum til røktina á Korndalsbýlinum á Eiði og Mørkina í Streymnesi, í tíðarskeiðnum frá 1. juni (ella eftir nærri avtalu) og fram til 31. august 2018.
Avloysarar, sum bert kunnu arbeiða í vikuskiftisvaktum, eru eisini vælkomnir at søkja.
Avloysara innan reingerð til Mørkina í Streymnesi, at byrja skjótast gjørligt. Brøkur eftir nærri avtalu.
Sjúkrarøktarfrøðingi, heilsurøktara ella heilsuhjálpara – brøk 0,7, í farloyvisstarv frá 1. juni til 31. desembur 2018.
Starvsøkið
VEKS Eystur (Eiðis- og Sunda Kommuna)
Arbeitt verður í skiftandi vaktum og í vikuskiftum. Frítíðaravloysarar, sum bert kunnu arbeiða vikuskiftisvaktir, eru eisini vælkomnir at søkja.
Setanar- og lønarviðurskifti
Størvini verða sett sambært sáttmála við avvarandi fakfelag.
Upplýsingar
Nærri upplýsingar um starvsinnihald fáast við at venda sær til Miu Pedersen á tlf. 793231.
Umsókn
Skrivlig umsókn við avritum av prógvum, cv, viðmælum v.m. kann sendast til
veks@veks.fo
ella til
Heimatænastan í VEKS
Bakkavegur 59
350 Vestmanna
Freist
Umsóknir skulu vera okkum í hendi í seinasta lagi mánadagin 28. mai 2018 kl. 12.00
Upplýsingar um VEKS og virksemi okkara, er á heimasíðuni www.veks.fo


text:
Idaho
Idaho (enskt: State of Idaho) er ein lutstatur í Sambandsríkinum Amerika við umleið 1,5 mió. íbúgvum. Høvuðsstaðurin og størsti býurin er Boise. Í norðri hevur Idaho mark við Kanada (British Columbia), í eystri við Montana og Wyoming, í suðri við Utah og Wyoming, og í vestri við Washington og Oregon. Í 1890 bleiv Idaho stakríki í USA.
Eyknevni er Gimsteinstaturin (Enskt: The Gem State).
LandalæraEdit
NáttúraEdit
Eystast móti fjøllunum ganga stór fylgi av neytum, hetta eru kjøteyt, og eru tey hálvvill. Fyrr høvdu teir menn á rossbaki at ansa eftir teimum. Har er eisini nógv til av seyði og rossum. Landslagið í Klettafjøllum í Eystur-Idaho er sera vakurt, og summastaðni hava teir friðað stórar víddir, so har má ikki mannahond koma at. Her kanst tú síggja brøtt fjøll, gjáir, dimmar, líðir, vøkur vatn, har tað yður av sílum, sum tú kanst fiska, heitar goskeldur, risatrø og ikki at gloyma - spakar visundar og bjarnir.
Á hesum friðaða landi gongur nøgd av dýrum, sum sjálvsagt eisini eru friðað. Har eru bjarnir, bævrar, vísundar, o.o. Gitnasta av hesum parkunum, teir kalla, er Yellowstone National Park, sum er størri enn Sæland. Til at gera tað meira atkomiligt hava teir lagt bilvegir gjøgnum parkirnar og bygt gistingarhús í teimum.


text:
Se og Hør
Se og Hør (svenska heitið er Se & Hör) er eitt danskt, norskt og svenskt vikublað og sjónvarpsblað, sum verður útgivið í Danmark, Noreg og Svøríki. Blaðið verður eisini selt í Føroyum. Se og Hør er eitt myndablað, sum í høvuðsheitum ber søgur um kend fólk. Tað er danska fyritøkan Aller Media, ið útgevur blaðið. Tann danska versjónin er tann elsta. Tann danska og svenska versjónin koma út einaferð um vikuna, meðan tann norska, sum eisini er tann størsta, kemur út tvær ferðir um vikuna.
Se og Hør í Danmark[rætta | rætta wikitekst]
Se og Hør kom út fyrstu ferð í Danmark í 1939 sum Det Ny Radioblad. Í 1953 fór blaðið í holt við at skriva um tað ið fór fram í tí tá nýggja miðlinum, sjónvarpinum, og broytti heitið til Se og Hør, men helt tó fram við at hava gamla heitið sum undirheiti. Se og Hør er tað størsta myndablað í Danmark við einum miðal sølutali á 133.325 um vikuna í fyrra helmingi av 2012.[1] Í 1980-árunum og 1990-árunum undir leiðslu av tí nú fyrrverandi ábyrgdarblaðstjóranum, Mogens E. Pedersen, varð blaðið selt í einum so stórum upplagi sum 350.000 eintøkum um vikuna. Síðan november 2006 hevur blaðið latið eina virðisløn á 150.000 krónur til ein journalist. Í juni 2009 gjørdist Kim Henningsen høvuðsábyrgdarblaðstjóri á tí danska Se og Hør, hann tók við eftir Henrik Qvortrup, sum gavst í november 2008, tá hann gjørdist politiskur viðmerkjari og ritstjóri á TV2.[2] Í apríl 2014 gjørdist Se og Hør partur av einari miðlagølu í Danmark, har ið blaðið varð ákært fyri at nýta upplýsingar ið vóru fingnir til vega á ólógligan hátt, eitt nú við at rinda fyri upplýsingar um nýtsluna av gjaldskortum hjá kendum fólkum og upplýsingar um flogferðir teirra og annað líknandi.[3]
Keldur[rætta | rætta wikitekst]
- ↑ Recorded statement of circulation at Dansk Oplagskontrol (pdf)
- ↑ Kim Bretov, "SE og HØR: Ny chefredaktør", Se og Hør, 2 June 2009
- ↑ Greenslade, Roy (1 May 2014). "Danish magazine at the centre of a phone hacking-style scandal". The Guardian (bloggur). http://www.theguardian.com/media/greenslade/2014/may/01/denmark-magazines.


text:
Mentanarhúsið í Fuglafirði søkir eftir starvsfólki, at byrja skjótast gjørligt. Talan er um eitt áhugavert og avbjóðandi starv, við skiftandi uppgávum í livandi og spennandi umhvørvinum í Mentanarhúsinum.
Mentanarhúsið er karmur um alskyns mentanarligt virksemi, alt frá konsertum við m.ø. altjóða tónleikanøvnum, sangleikir, sjónleikir, hugnaløtur og veitslur.
Starvsfólkið í Mentanarhúsinum hevur ábyrgdina av at skipa dagliga arbeiðið, frá handaligum arbeiði til at fyrireika tiltøk, miðla tiltøk og veita eina góða tænastu til bæði mentanarfólk og vitjandi.
Mentanarhúsið miðar áhaldandi ímóti at vera ein virkin og týdningarmikil viðleikari á føroyska mentanarpallinum.
Vit bjóða
- Eitt mentanarligt umhvørvi.
- Ein gerandisdag við støðugt skiftandi og fjølbroyttum uppgávum.
- Møguleika saman við leiðaranum at mynda mentanarliga kalendarin.
- Møguleika at mynda egið arbeiðið.
Vit vænta at tú
- Hevur áhuga fyri mentan
- Ert fyrikomandi, og dámar væl at arbeiða saman við fólki.
- Hevur gott tøkniligt handalag.
- Hevur góð samstarvs- og samskiftisevni.
- Megnar at arbeiða sjálvstøðugt og saman við øðrum
- Megnar at skipa arbeiðið og ert húslig/ur og nærløgd/lagdur.
- Ert tænastusinnað/ur.
Tað hevur týdning í starvinum, at tú megnar at hava nógvar bóltar í luftini ísenn; og tað er ein fyrimunur, um tú hevur arbeitt við at fyrireika mentanartiltøk áður. Tað kann eisini verða ein fyrimunur, at tú hevur áhuga og/ella royndir at arbeiða við ljóð- og ljósútgerð
Arbeiðstíðirnar eru skiftandi og fevna eisini um kvøld og vikuskifti.
Lønar og setanarviðurskifti
Lønar- og setanarviðurskifti eru sambært sáttmála millum Kommunala Arbeiðsgevarafelagið (KAF) og avvarðandi yrkisfelag.
Umsóknin skal sendast til
Skrivliga umsóknin saman við CV og møguligum fylgiskjølum, skal sendast antin við vanligum posti til Fuglafjarðar kommunu, Í Støð 5, 530 Fuglafjørður ella talgilt á info@fuglafjordur.fo í seinasta lagi fríggjadagin tann 9. juli 2021 kl. 12:00.
Hevur tú spurningar um starvið, kanst tú seta teg í samband við antin Jónas Bloch Danielsen, leiðara í Mentanarhúsinum, á tlf. 238070 ella til Rønn Eliasen, mentanarleiðara, á telefon 238014.
Um Mentanarhúsið
Mentanarhúsið er pallsett mitt í Fuglafirði, sum av nátturnar hánd er formað, sum eitt Amfiteatur. Høgu fjøllini fjálga um og skapa lívd og upp eftir brøttu fjallasíðunum livir fólkið og lítur út yvir pallin og út á fjørðin.
Fjálga húsið andar av mentan og list, og síðani húsið varð tikið í nýtslu í 2002, hevur tað verið karmur um eina ørgrynnu av mentanarligum tiltøkum, skeiðum, rástevnum og øðrum savnandi tiltøkum.
Húsið rúmar um 600 fólkum, og hevur aller hentleikar frá ljós- og ljóðútgerð til egnan góðkendan køk.
Mentanarhúsið er ein virkin leikari á føroyska mentanarpallinum.


text:
S-49 Fyrispurningur til Karsten Hansen, landsstżrismann, višvķkjandi Toll- og skattstovu Fųroya - Eysturoyar og Noršoya ųkiš
Įr 2007, mikudagin 13. februar, bošaši formašurin frį omanfyri nevnda fyrispurningi frį Kįra P. Hųjgaard, lųgtingsmanni, sum var soljóšandi:
Fyrispurningur
1. Verša ętlašu bygnašarbroytingarnar į Toll- og Skattstovu Fųroya framdar, so deildirnar ķ Saltangarį og Klaksvķk verša nišurlagdar, og nżggj deild letur upp ķ Gųtudali?
2. Hevur landsstżrismašurin somu įskošan um fyrimunir og vansar viš at nišurleggja tvęr vęlvirkandi hųvušsdeildir hjį Toll- og Skattstovu Fųroya og flyta hesar śt um fjųlbygt ųki?
3. Kann hugsast, at landsstżrismašurin ķ stašin tekur stig til, at hesar bįšar deildirnar halda fram har, tęr eru ķ dag, og ķ stašin verša mentar og styrktar, so tęr framhaldandi kunnu veita eina góša tęnastu so nęr borgarunum sum gjųrligt?
4. Er nakaš ķ nżggjastu tķšindunum, iš eru farin at ganga sum rótasśpan, at deildin hjį T&S ķ Saltangarį ikki flytur ķ Gųtudal, men skal flytast heilt til Klaksvķkar?
Višmerkingar
Nógv órógv stóšst av ętlanini hjį undanfarnu samgongu at gera umfatandi bygnašarbroytingar į Toll- og Skatt ķ Noršurųkinum.
Sķšan Noršurųkiš bleiv samanlagt 1. november 2005, er einki hent. Arbeitt veršur undir sera trongum hųlisvišurskiftum ķ Saltangarį viš 21 starvsfólkum į deildini. Ķ Klaksvķk eru 15 starvsfólk, ķroknaš ein persón į kolvetnisskattadeildini.
Deildirnar ķ Klaksvķk og Saltangarį liggja ķ nęst og trišstųrsta bżi ķ Fųroyum. Her er fólkatęttleikin stųrstur viš nógvum virksemi į havnalųgunum, altjóša skipaferšslu og tollavgreišslu.
Sum fyrimunir viš samanlegging hava hesar grundgevingar veriš nevndar:
Eftirlitiš munandi ment, og meira śtgangandi eftirlit
Effektivari mįlsvišgerš og arbeišsgongdir
Samskiftiš viš borgara og virkir veršur betri
Fakligi fųrleikin hjį starvsfólkunum munandi styrktur
Fingiš veršur sum mest burtur śr hvųrjari skattakrónu
Bert hesin eini vansin er nevndur:
Summir borgarar fįa nakaš longri til Toll- og skattaskrivstovuna.
Fyrispurningar bęši ófrįbošašir, munnligir og skrivligir eru settir fyrrverandi landsstżrismonnunum ķ fķggjarmįlum Bįrši Nielsen og Magna Laksįfoss um hesa umlegging. Hóast spurningarnir eru svarašir mį įsannast, at grundgevingarnar ikki hava sannfųrt spyrjaran, at taš er skilagott at flyta deildirnar.
Taš kann ikki grundgevast sum fyrimunur fyri noršingar, at tęnastan veršur flutt śr nęrumhvųrvinum og hesir skulu gjalda tunnilsgjald fyri at koma inn ķ Eysturoynna, um teir skulu avgreiša tollingarįheitan, ella hava onnur ųrindi į T & S.
Somu grundgevingar eru galdandi fyri eysturoyingar, um taš nś skuldi hent, at politiski viljin var ein annar, so fjaršbśgvar og eysturoyingar allir ķstašin skuldu koyrt heilt til Klaksvķkar.
Undanfarna samgonga hevši sum sagt eina klokkuklįra ętlan um, at alt virksemi skuldi flytast śr Saltangarį og Klaksvķk inn ķ Gųtudal. Einir 1000 fermetrar skuldu leigast av einari nżbygging ķ Dalinum. Hóast hendan ętlan męr vitandi hevur veriš og er galdandi, segši fyrrverandi landsstżrismašurin ķ fiskivinnumįlum į veljarafundi ķ Klaksvķk ķ januar 2008, at T&S ķ Noršoyggjum fór ongan veg śr Klaksvķk.
Vit kunnu ikki bjóša almennum starvs- og višskiftafólki hendan ótryggleikan ķ įravķs. Av tķ at eg haldi, at taš er alneyšugt, at noršoyingar og eysturoyingar skjótast gjųrligt fįa svaraš, hvat framtķšarlagnan hjį T&S veršur ķ Saltangarį og Klaksvķk, havi eg sett Karsten Hansen, landsstżrismanni ķ fķggjarmįlum hendan skrivliga fyrispurningin.
Į tingfundi 20. februar 2008 varš samtykt, at fyrispurningurin skal svarast.
Į tingfundi 14. mars 2008 svaraši Karsten Hansen, landsstżrismašur, fyrispurningum soleišis:
Svar:
Ad 1. Ętlašu bygnašarbroytingarnar į Toll- og Skattstovu Fųroya, iš nś hevur broytt navn til TAKS eru framdar. Tęr vóršu framdar ķ tķšarskeišnum 2005 til 2006.Tó so, at TAKS er ķ stųšugari menning, og veršur fyrisitingin įhaldandi eftir tųrvi tillagaš broyttar umstųšur.
Krųvini til almenna fyrisiting verša alsamt stųrri og stųrri. Hetta merkir, at illa ber til hjį smęrri fyrisitingarligum eindum at halda neyšuga fakliga stųši. Funnist hevur eisini veriš at TAKS. Borgarar og virkir fįa ymisk svųr, alt eftir hvųrja deild hjį TAKS tey hava vent sęr til. Orsųkin er ikki, at starvsfólkini ikki eru dunalig, men at skatta- og avgjaldsųkiš ķ dag er so umfatandi, at ikki ber til hjį smįum fyrisitingarligum eindum at hava fulla vitan um ųll višurskifti į skatt- og avgjaldsųkinum. Hetta eru orsųkirnar til framdu bygnašarbroytingarnar.
Um bygnašarbroytingarnar kann ķ hųvušsheitinum sigast:
Ķ 2005 varš ein stjóri settur fyri Noršurųki, sum ķ lųtuni fevnir um skrivstovurnar ķ Klaksvķk og Saltangarį.
Ķ Noršurųki er uttanlandasamskifti og ųll lųntakarlķkning savnaš.
AD 2-4. Višvķkjandi spurninginum um hųlisvišurskiftini hjį Noršurųki mį įsannast, at taš enn ikki hevur eydnast at finna hųlir, iš kunnu hżsa allari umsitingini hjį ųkinum. Eg eri samdur viš spyrjaranum ķ, at taš er sera óheppi fyri starvsfólkiš ķ ųkinum, at taš dregur śt at fįa greišu į hesum višurskiftum. Eg arbeiši viš spurninginum, og vóni įšrenn alt ov long tķš er gingin, at fįa endaliga greišu į hųlisvišurskiftunum hjį TAKS.
Mįliš avgreitt.


text:
Føroya Banki hevur gjørt stuðulsavtalu við Bragdið um at vera høvuðsstuðul hjá felagnum komandi tvey árini.
Bragdið, sum er felag fyri frælsan ítrótt í Suðursteymoy, skipar árliga fyri fimm høvuðskappingum, sum serliga nógv verður gjørt burturúr. Talið á íðkandi í hesum kappingum er stórt og støðugt vaksandi.
Tey fimm tiltøkini hjá Bragdinum, sum seinastu árini veruliga hava vunnið frama millum fólk, eru:
– Flaggdagsrenning 25. apríl – meira enn 500 luttakarar í 2006
– Tórshavn Marathon 15. juli – meira enn 300 luttakarar í 2006
– Ólavsøkurenning 27. juli – meira enn 400 luttakarar í 2006
– Kvinnurenning sept. – meira enn 100 luttakarar í 2006
– Fólkaheilsurenning sept. – meira enn 700 luttakarar í 2006
Poula Michelsen Kass, marknaðarleiðari í Føroya Banka, fegnast um avtaluna við Bragdið. Avtalan samsvarar neyvt við heilsupolitikkin hjá Føroya Banka, sum er at íbirta og stuðla einum sunnari livihátti í samfelagnum.
Føroya Banki hevur egin venjingarhøli á høvuðsskrivstovu síni í Tórshavn. Starvsfólk bankans brúka hesi venjingarhøli javnan. Fleiri teirra, sum dagliga royna seg á rennibandinum í bankanum, verða við í Flaggdagsrenningini í morgin.
Á myndini undirskriva Poula Michelsen Kass, marknaðarleiðari í Føroya Banka, og Robert Vilhelmsen, formaður fyri Bragdið, stuðulsavtaluna.


text:
Thingvellir National Park, Ísland
Tingvøllir er týdningarmesti søguligi mentanarstaður í Íslandi. Her varð Altingið stovnað 930, og í meir enn 850 ár líka til 1798 komu fólk saman á hesum stað.
Altingið var fundarstaður fyri alt landið, og góðar skrivligar frágreiðingar, ið kunnu tíðarfestast heilt aftur til tingsins uppruna, eru til. Tingsetan var á leið tvær vikur um árið og varð hildin úti á serliga tveimum støðum, á Løgbergi og við Løgrættuna. Her vórðu lógir, kunngerðir og stevningar bornar fram. Fólk hildu røðu, løgdu fram sjónarmið og gjørdu uppskot. Varð veðrið vánaligt, fóru tingingarnar fram í kirkjuni.
Løgsøgumaðurin (løgmaður) stóð á Løgbergi og var formaður fyri tingingunum, og hann skuldi minnast og duga at siga lógirnar. Fólk komu úr øllum landinum og reistu fyribilsbústað á staðnum, sokallaðar búðir við flagtekju og laðaðum veggjum við ullintum klæði innan. Enn á døgum síggjast toftirnar av hesum bústøðum á Tingvøllum.
Ógreitt er, júst hvar Løgberg og Løgrættan vóru. Skjøl frá 13. øld siga Løgberg vera onkustaðni á eystaru trom á Almannagjógv og Løgrættuna møguliga á plássinum framman fyri hana, annaðhvørt norðan fyri ella eystan fyri Øksará. Staðanøvn sum Drekkingarhylur (Drukningarhylur) og Gálgasteinur varpa eisini ljós á heldur døkkar síður av sakarmálunum.
Tingvøllir eru bæði søguliga og fornfrøðiliga størsti og mest týðandi tingstaðurin í Norðureuropa. Umframt tær sjónligu toftirnar, kundi útgrevstur varpað nýtt ljós á staðin, og hvørjar broytingar honum hava verið fyri – upplýsingar sum neyvan eru at fáa nakra aðra staðni.
Í 1930 vórðu Tingvøllir útnevndir til tjóðargarð, og ein lóg samtykt, sum staðfesti Tingvøllir vera “ein friðaðan halgistað hjá øllum íslendingum, hina æviga ognina hjá íslendsku tjóðini, sum altingið varðveitir, og sum aldrin kann verða seld ella sett í veð”. Í 2004 varð mentanarligi virðið á staðnum viðurkent, tá ið tjóðargarðurin kom á listan hjá UNESCO fyri varðveitingarverdan arv.
Smærri ting
Altingið á Tingvøllum var partur einum størri rættarligum netverki við smærri økistingum. Fyrstu økistingini vórðu stovnað á Tórsnesi (Snæfelsnes í Vesturíslandi) og á Kjalarnesi (í Útsynningsíslandi) 900 e.Kr. Ivaleyst vóru onnur ting hildin um somu tíð, hóast eingi eru nevnd í søguligu heimildunum. Um leið 965 varð Ísland skift í fjórðingar. Hvør fjórðingur hevði trý økisting uttan norðari fjórðingur, sum hevði fýra, og tí vórðu tey 13 í tali.
Eftir at Altingið var stovnað, fingu vártingini eina týðandi og meir staðfesta støðu. Tey vórðu skift í tvey, eitt dømandi og eitt útinnandi ting, og tingsetan í mai kundi vara einar tvær vikur, meðan semjur vórðu gjørdar um skyldir og trætur. Hásummar- ella heystting vórðu vanliga hildin ein ella tveir dagar í juli ella august, tá ið fólk komu aftur av Altingi. Tá vórðu avgerðir tiknar á Altingi kunngjørdar og viðgjørdar, men eingin rættaravgerð tikin.
Tingvøllir í íslendingasøgum
Tað var ein dagin, tá ið menn gingu á løgberg, at høvdingarnir høvdu skipað seg soleiðis: Ásgrímur Elliðagrímsson, Gissur Hvíti, Gudmundur Mæti og Snorri Goði vóru uppi við løgberg; Eystfirðingar stóðu niðan fyri; Mørður Valgarðsson stóð hjá Gissuri Hvíta, mági sínum; Mørður var ógviliga væl mæltur maður. Gissur segði, at hann skuldi lýsa rættarmálini, og bað hann tala so hart, at allir máttu hoyra.
Mørður nevndi sær vitni; - “eg nevni mær vitni til tess,” segði hann, “at eg lýsi hesa søk móti Flosa Tórðarsoni fyri tað, at hann leyp á Helga Njálsson á tí drápsstaði, sum Flosi Tórðarson leyp til Helga Njálsson og veitti honum heilasár, holsár ella mergsár, sum var til ólívssár, og sum Helgi fekk bana av. Fyri hetta lýsi eg hann at vera útlagnan skóggangsmann, sum eingin skal føða, flyta ella veita nakra hjálp. Góðs hansara lýsi eg fyrigjørt, helmingin til mín, og helmingin til teir fjórðingsmenn, sum eiga at taka við sektargóðsi eftir hann. Eg lýsi hesa drápssøk í tí fjórðingsrætti, sum søkin eigur at koma í eftir lógini. Eg lýsi lógliga lýsing, eg lýsi, so menn hoyra á løgbergi; eg lýsi til dóms í summar til fulla sekt fyri Flosa Tórðarson. Eg lýsi ta søk, sum Torgeirur Tórisson hevur latið mær upp í hendi.”
Á løgbergi var mikil rómur gjørdur, og sagt var, at Mørður hevði mælt væl og manniliga.
- Njáls søga (í týðing eftir Bjarna Niclasen (1966))
At hittast á Altingi hevur týðandi pláss í mongum íslendingasøgum. Brotið omanfyri, sum lýsir, hvussu eitt mál varð viðgjørt á tingi, er bert eitt av fleiri í Njáls søgu. Bæði Laksdøla og Eyrbyggja søga nevna trúarskiftið til kristindóm í Íslandi á Altingi, og í Grettis søgu ætlar Tórbjørn Ongul at leggja høvur Grettis fyri Altingið sum prógv um, at hann hevur dripið hann. Tórbjørn læt seg tó tosað frá hesum. “Tað er ikki ráðiligt, tí nóg nógvir munnu vera mótstøðumenn tínir, tó at tú gert ikki slíkar áminningar til tess at vekja upp harm manna."
HVAT ER NÆRHENDIS?
Tingvøllir eru millum mest vitjaðu ferðamannamál í Íslandi við fleiri túsund ferðafólkum hvørja viku. Staðið er partur av navnframa “Gylta ringinum”, sum er ein 300 km long leið kring fleiri av kendastu støðunum í Íslandi. Umframt tingstaðin fevnir tjóðargarðurin eisini um eitt stórfingið landslag, eitt kavingarstað, ið telist millum heimsins 10 bestu og framúr góðar møguleikar fyri sílaveiði.
Best umtókta ferðamannamálið í Íslandi, Árnnes sýsla kann breggja sær av eini ørgrynnu søguligum støðum og undurverkum í náttúruni. Her er jarðarhiti í brennidepli eins og nøkur av týdningarmestu søguligum støðum í søgu Íslands.
Haukadalur, økið við jarðarhita
Her er Geysir, sum uttan iva er heimsins kendasta goskelda. Tá ið hann var virknastur, spýtti hann skoldandi heitt vatn einar 60-80 metrar upp í loft. Nú á døgum er ein rúgva av goskeldum á plássinum, og virknasta goskelda er Strokkur, ið goysir annan ella triðja hvønn minutt.
Gullfossur
Stórfingni Gullfossur við sínum fossandi duni er í veruleikanum tveir fossar, tann ovari við 11 metra fallhædd og hin niðari við 21 metra fallhædd.
Skálholt
Fornur stórbóndagarður og gamalt biskupssetur, sum verður tíðarfest til 1056. Í øldir var skúlin á staðnum, Skálholtsskúli, fremsti útbúgvingarstovnur í landinum. Skálholt er nakað heilt fyri seg og eigur oddasess, tá ið tað snýr seg bøkur og handrit úr miðøld, tí tað var á hesum stað, at miðaldarritini, sum í dag eru á bókasavni, vórðu skrivað og varðveitt. www.skalholt.is
Þjórsárdalur (Tjórsáardalur)
Eftir landnám, tíðin tá ið frælsu norðbúgvarnir bygdu lýðveldið Ísland, var Þjórsárdalur grasgrógvin og gróðrarmikil við á leið 20 gørðum, men í 1104, tá ið Hekla fór at goysa, varð dalurin lagdur í oyði. Garðarnir, sum vórðu huldir í gosøsku, hava verið eitt satt gullnám fyri fornfrøðingar. Í minsta 40 bygningar eru komnir undan kavi higartil, og hin best varðveitti teirra vóru bóndahúsini á Stong. Í 1974 var ein eftirgerð bygd til minnis um 1100 ára dagin fyri landnám Íslands. www.thjodveldisbaer.is
Langjøkul
Til ber at síggja næststørsta jøkul í Íslandi frá Gullfossi, og væl ber til at kanna hann nærri við superjeppum og kavaskutarum.
Kaving við Silfragljúfri (Silvraglyvri)
At kava í hjartað á Tingvøllum er ein fantastisk uppliving. Silfra er eitt hitt besta kavingarstað í Íslandi, og mong fólk halda glyvrið vera millum heimsins serstøku. Vatnið í Silfra er so reint og óspilt, tað fær verið, og altíð ber til at drekka av tí, tá ið kavað verður. Tvinnar orsakir eru til klárleikan: vatnið er kalt (2°C - 4°C all year), tí tað er bræðingarvatn frá einum jøkli, sum er 50 km burtur, og hevur havt fleiri ár um at fara gjøgnum lavalendi, áðrenn tað sum kelda vellir upp í norðara enda á Tingvallavatni. Ein røð av kavarafyritøkum skipa fyri túrum til Silfra og eru at finna álinju.
Reykjavík
Tingvøllir eru bara 45 km uttan fyri høvuðsstaðin, Reykjavík. Býurin hevur sjáldsama nógv at síggja og uppliva, alt frá eini røð av søvnum og listaskálum til eina ótrúliga rúgvu av handlum, kaffihúsum, yðjandi náttarlívi, áhugaverdari byggilist og uttanduratiltøkum http://www.visitreykjavik.is
KUNNING TIL VITJANDI
Opið alt árið. Ókeypis atgongd.
Location
Contact Info
Thingvellir National Park
801 Selfoss
Tel: 00-354-482-2660
Fax 00-354-482-3635
Email thingvellir@thingvellir.is


text:
- Tíðindi, mentan og ítróttur
KT-trygdin ikki tikin í álvara
Upplýsingar hjá almennum stovnum og hjá aðalráðum kunnu misbrúkast, tí KT-trygdin ikki er í lagi. Landsgrannskoðanin sigur, at ov nógvir stovnar og aðalráð taka ikki KT trygdina í álvara.
Vandi er tí fyri, at upplýsingar hjá almennum stovnum ikki verða handfarnir rætt. Vandi er eisini fyri, at almennu leiðslurnar ikki varnast, at upplýsingarnar møguliga verða misnýttar.
Harafturat er vandi fyri, at møgulig misnýtsla ikki verður fyribyrgd, sigur Landsgrannskoðanin.
Tað var annars longu í 2004, at landsstýrismaðurin í vinnumálum sendi rundskriv um KT-trygd.
Sambært tí høvdu leiðslurnar á øllum ábygdarøkjum í landsfyrisitingini ábygd av at seta í verk KT-trygd fyri 1. februar 2006.
Tann freistin varð síðani longd til 1. apríl 2010.
Men sambært frágreiðingini hjá Landsgrannskoðanini fyri 2017 taka ov nógvir stovnar og ov nógv aðalráð ikki hetta týðandi mál í álvara.
Sí eisini


text:
Monday, January 31, 2011
Vit um Vørp
Á Listablogginum fara vit undir ein fastan tátt, sum vit kalla Vit um Vørp har vit eina ferð um vikuna ætla at ummæla, viðmerkja, rósa, kritisera sendingar, sum vit hava hoyrt ella sæð í onkrum av vørpunum. Formurin verður ógvuliga fríur og skiftandi soleiðis at skilja, at vit ætla at skifta í millum stuttar viðmerkingar og longri ummæli. Sum altíð vilja vit fegnar bjóða okkara lesarum til at senda okkum innlegg um eitthvørt, tit hava upplivað í vørpunum. Fyrsti Vit um Vørp bloggur, sum m.a. nemur við sendingina um Victoriu Wild, verður at lesa í morgin.
Posted by Listin at 5:34 PM
Labels: Miðlar
Wauuw
Framsýning hjá Tummas Jákup Thomsen og Brandur Patursson í Birkerød Kunstforening frá 8. januar til 6. februar
Posted by Listin at 6:45 AM
Labels: Framsýningar, IS, Myndlist
Subscribe to: Posts (Atom)


text:
Gleðiligan 1. desember til tykkum, vit seta jólamánaðin í gongd við einum vøkrum fittum sangi úr nokk besta jólakalendaranum, sum er gjørdur, Jul på Vesterbro hjá Anders Matthesen. Gløggir gestir fara at varnast, at hetta er júst sama byrjan, sum eg vanliga havi á jólakalendaranum. Tað er tí, at sumt er somikið gott, og somikið … Continue reading Jólakalendarin 1. desember – dagsins gáva til tín
Gleðilig jól tit øll, takk fyri, at tit hava vitja mín jólakalendara allan desember, og eisini takk tit, ið av tilvild eru komin inn her í dag. Nú føroysku heimini lukta av røstum kjøti ella fiski, av dunnu, gás, reyðkáli, lambi, brúnkaðum eplum, granni, gløggi, holukøkum ella bara onkrum øðrum hugnaligum, so fari eg at … Continue reading Jólakalendarin 24. desember – Dagsins gáva til tín
Gløgt er gestsins eyga sigst, og vit elska eisini at sleppa at síggja okkum sjálvi gjøgnum eyguni hjá gestunum. Italski skotin Jock Zanfrillo eigur tvær matstovur í Adelaide í Avstralia og ferðast kring heimin fyri at finna nýggjar matupplivingar, við sær hevur hann eitt filmslið, og verða sendingarnar senda á Quest TV. Herfyri var hann … Continue reading Jólakalendarin 23. desember – dagsins gáva til tín
Amerikanski skemtarin Weird Al Yankovic er best kendur fyri sínar parodiir, har hann ger spott burturúr kendum sangum, eitt nú hevur hann havt risa hitt við løgum sum “Smells like Nirvana”, “Eat it”, “I’m fat” og “Like a surgeon”. Men Yankovic ger eisini egin løg, og felags fyri hesi er, at tey eru øgiliga klikkaði. … Continue reading Jólakalendarin 22. desember – Dagsins gáva til tín
Nakað av tí besta sjónvarpi, ið er gjørt er í Føroyum eru frálíku matsendingarnar hjá Gutta Winther, Spískamarið. Man fær hug at búgva í hesum landinum, tá man sær tær. Nú jólini í so stóran mun snúgva seg um mat fyri nógv av okkum, er tað upplagt at Spískamarið skal vera millum kalendaragávurnar. Á heimasíðuni … Continue reading Jólakalendarin 21. desember – dagsins gáva til tín
Eg arbeiði við marknaðarføring, og tí er upplagt, at onkur av kalendaragávunum, ið eg gevi tær er hoyrir til mítt virksøki. Herfyri vóru bestu lýsingarnar funnar, eg saknaði tó onkrar ímillum tær tilnevndu, og serliga tær sum Dávur Djurhuus gjørdi fyri WTF á G! vóru framúr. Nú veit eg væl, at eg kann tykjast eitt … Continue reading Jólakalendarin 20. desember – Dagsins gáva til tín
Jólafløgan hjá Shu-Bi-40 hevur átt sítt fasta pláss í mínum jólahugna, síðan hon kom út, reggae jól eru góð jól, má eg bara staðfesta, og tað geri eg aftur í ár. Dagsins kalendaragáva til tín er teirr útgáva av White Christmas. Góðu fittu Nudlalesarar Nú í jólamánaðinum, er ein jólakalendari er á hvørjum horni. Mær … Continue reading Jólakalendarin 19. desember – Dagsins gáva til tín
Dagsins kalendaragáva er ein nýggjasta lýsingarátakið, ið stuttligasti núlivandi føroyingur Jákup Veyhe hevur gjørt. Tað er fyri frálíka umhvørvisátakið “Ert tú til green”, ið skipar fyri konsert við Orka, Gretu og Teiti leygarkvøldið í Tórsgøtu. Tveir teir fyrstu lýsingarfilmarnir fyri “Ert tú til green” eru lagdir á netið og síggjast her. Góðu fittu Nudlalesarar Nú … Continue reading Jólakalendarin 18. desember – dagsins gáva til tín
Hetta kundi verið ordiliga ringt, og er eisini gjørt áður við gyseligum resultatum, men hendan tungmálms jólaútgávan er faktisk fín, kanska tí hon er á tremur við feitum tónleikarum og sangarum. Well, upplivið tað sjálvi! Eg leggi hana út sum ein Spotify playlista. Her eru Metal Xmas, við m.ø. Alice Cooper, Dio, Lemmy, … Continue reading Jólakalendarin 17. desember – Dagsins gáva til tín
Í hesum jóltíðum, har næstrakærleikin blómar, sæst tíanverri uppaftur størri munur á ríkum og fátøkum enn vanligt. Felagsskapurin “Í Menniskjum góður tokki”, hevur við síni jólahjálp bjarga jólunum hjá mongum familjum, og man vera eitt tað mest jaliga og ja, kristna, átakið, ið vit hava uppliva í longri tíð í okkara samfelag. Tjóðin hevur bakkað … Continue reading Jólakalendarin 16. desember – dagsins gáva til tín


text:
Eitt uppskot er gjørt um at broyta skrásetingarlógina. Sera torført er hjá Akstovuni at útvega upprunavirðið á innfluttum, brúktum bilum. Bilsølurnar vilja av kappingarávum ikki útflýggja upplýsingar um prísin.
Tíðindaskriv: Undirskriva eigaraskiftið við talgildari undirskrift Framyvir kanst tú gera eigaraskiftið beinleiðis á Vanganum, tá ið tú skalt keypa ella selja bil. Í eina tíð hevur Akstovan gingið á odda innan fyri talgilding, har føroyingar kunnu fara á Vangan at síggja koyrikortið, skrásett akfør, sýnstíðir og broyta sýnstíðir. Nú verða Akstovan tey fyrstu at bjóða sínum viðskiftafólki nýggju talgildu […]
Avgreið tíni viðurskifti við Akstovuna á vanganum Vangin ger tað lættari at hava samband við Akstovuna. Í sjálvgreiðsluni kanst tú síggja alt um tíni akfør, broyta tíðir til sýn, síggja yvirlit yvir plátumiss og nógv annað. Síggj hvat er skrásett Á Vanganum hevur tú eitt yvirlit yvir skrásetingarskjøl, sýnseðlar, koyrikort og plátumiss. Samstundis fært tú […]


text:
Hans Andrias Sølvará professari
Tann 24. september mælti ein akademisk metingarnevnd til, at Hans Andrias Sølvará úr Klaksvík verður tilnevndur professari í søgu við Fróðskaparsetur Føroya. Fróðskaparsetrið fylgir tilmælinum og boðar í tíðindaskrivi frá, at frá og við 1. oktober er Hans Andrias professari við Søgu- og Samfelagsdeildina.
Fyrsti professarin í Føroyum var eisini norðoyingur. Tað var Christian Matras av Viðareiði, sum gjørdist professari, tá Fróðskaparsetrið varð sett á stovn í 1965, og av tí at granskingarøkið hjá honum var norðurlendsk málfrøði, varð hann settur við nýstovnaðu Føroyamálsdeildina. Christian Matras var einans 33-ára gamal, tá hann varð doktari, dr.phil., í málfrøði.
Hans Andrias Sølvará er føddur í Klaksvík í 1962, gjørdist bachelor í søgu á Fróðskaparsetrinum síðst í 1980’unum og bleiv cand.mag.- í søgu og filosofi við Universitetið í Århus í 1994. Síðani arbeiddi hann sum adjunktur í søgu og heimspeki við Studentaskúla og HF-skeiðið í Eysturoy 1996-2007. Hann er kanska mest kendur fyri at skriva Klaksvíkar søgu, ið hann arbeiddi við 2007-2009, men hevur eisini skrivað 1. bind av Løgtingsøguni, ið kom út í 2002. Í 2016 bleiv Hans Andrias ph.d. í søgu.
Fróðskaparsetrið skrivar: “Í 2009 varð Hans Andrias settur í starv sum adjunktur í søgu á Fróðskaparsetrinum. Síðan 2010 hevur Hans Andrias verið lektari í søgu á Fróðskaparsetrinum, og hevur í fleiri umførum verið dekanur á Søgu- og samfelagsdeildini. Í 2016 tók hann ph.d.-prógv í søgu við ritgerðini Frá sjálvstýri móti loysing frá 2014. Ein stytt ensk útgáva av ritgerðini er við heitinum The Rise of Faroese Seperatism eins og føroyska útgávan útgivin av Fróðskapi í 2016.”
Hans Andrias hevur verið sera aktivur at miðla sína gransking. Hann hevur skrivað talríkar greinar, níggju bøkur og verið ritstjóri á Fróðskaparriti.
Norðlýsið vil nýta høvið til at ynskja Hans Andriasi Sølvará hjartaliga tillukku við professaratilnevningini!


text:
PALLBORÐSFUNDUR UM YRKISÚTBÚGVINGAR27. november 2017
Í kvøld, mánakvøldið 27. nov., kl. 19.00 – 21.00 verður almennur pallborðsfundur á Glasi í Marknagili. Tiltakið verður í handilsskúlabygninginum, har fokus verður sett á yrkisútbúgvingarnar.
Við pallborðið sita:
– Rigmor Dam, landsstýriskvinna í mentamálum
– Hanna Jensen, løgtingskvinna og forkvinna í mentamálanevndini
– Ólavur Ásafsson, stjóri í KJ Hydraulik
– Jón Sigurðsson, stjóri í Articon
– Eyðun Gaard, fyrrv. leiðari í Yrkisdeplinum
– Marius Thomassen, vinnuráðgevi í Vinnuhúsinum
– Bogi Bech Jensen, rektari á Glasi
Solby Christiansdóttir verður orðstýrari.
Byrjað verður kl. 19.00 við framløgu, ið vísir hagtøl yvir lærlingatilgongdina í Føroyum seinastu 20-30 árini, somuleiðis verður víst á lærlingaskipanir í londum sum m.a. Sveis, Danmark og Føroyum. Eftir framløguna verður kjak. Vit hoyra m.a. ljóðbrot úr sendingini “Radaranum”, har fólkaskúlastjórar siga, at í fólkaskúlanum eru ov nógvar kravdar bókligar lærugreinar, og lítið og einki pláss fyri handverks- og listalærugreinum.
Hetta leiðir til hugleiðingar/spurningar sum:
Hvussu kann vinnan gerast meira sjónlig í fólkaskúlanum? Hvørjar styrkir og avbjóðingar eru í verandi yrkisútbúgvingarskipan? Hevur vælferðarsamfelagið Føroyar tørv á, at fleiri ung velja eina yrkisútbúgving? Hvussu fáa vit fleiri at velja eina yrkisútbúgving? Hvussu tryggja vit lærupláss í lágkonjunkturi?
Møguleiki verður hjá áhoyrarum at seta pallborðsluttakarunum spurningar.
Vit bjóða kaffi, te og okkurt gott afturvið.


text:
Binding og persónligur stílur
Her er grundskeiðið, sum lætt og skjótt gevur tær innlit í týðandi basisvitan til tína yndistroyggju.
Designarin lærir teg konkret amboð og einfaldar hættir frá persónligari stíling, so tú gerst enn betri at skapa tað rætta til tín sjálvs og til tey, sum tú er góð við.
Her fær tú at vita, hvørt tú skal brúka grovar stokkar, raglan og víðan háls ella heldur skal binda djúpan V-háls, puff-ermar og hava smáar knappar.
Afturat nógvu tips, tricks og aha-upplivingunum lærir tú einfaldan máta at finna støddina, rokna út og passa troyggjurnar til títt kropskap.
Skeiðið er rokað við íblástri, nógvari vitan og amboðum, so tú barasta má í gongd beinanvegin.


text:
Úrslitini frá árligu felagskanningunum av makreli, har Føroyar luttóku saman við Noregi, Danmark og Íslandi, eru nú tøk. Úrslitini vísa munandi minni nøgdir av makreli. Vísitalið fyri Norðurhøv er minkað niður í eina helvt frá í fjør.
Makrelurin heldur fram við at flyta seg eystureftir. Tað hevur hann gjørt síðani 2018, tá nøgdirnar byrjaðu at minka í Eysturgrønlandi. Í íslendskum øki var tað einans út fyri eysturlandinum, at makrelur var at síggja í ár.
Kanningarnar benda á, at makrelurin er at finna longur norðuri enn undanfarin ár. Í Norðsjónum var tó sera nógv av 1 og 2 ára gomlum makreli at síggja. Tað sær eisini út til, at útbreiðslan av makreli er ójavnari samanborið við í fjør.
Vísitalið fyri norðhavssild er at kalla óbroytt frá í fjør. Tað er serliga 2016 árgangurin, 5 ára gomul sild, sum sæst í kanningunum. Hesin árgangurin er mettur at vera sera góður.
Vísitalið fyri svartkjaft er vaksið við 24% í mun til í fjør. Grundin til uppgongdina er, at nógvur eitt ára gamal svartkjaftur var at síggja. Minni var til av stórum svartkjafti.
Úrslitini frá hesum kanningunum, saman við øðrum kanningum og veiðitølum, verða brúkt í stovnsmetingunum av uppsjóvarfiski, sum verða gjørdar í hesum døgum.
Les alla frágreiðingina her.
Jan Arge Jacobsen
30. august 2021
Mynd 1. Útbreiðsla og nøgd (tons) av makreli í yvirlitstrolingini summarið 2021.
Mynd 2. Útbreiðsla og nøgd (ekkóvirðir) av norðhavssild summarið 2021.
Mynd 3. Útbreiðsla og nøgd (ekkóvirðir) av svartkjafti summarið 2021.


text:
Ebba Hentze - bøkur merktar við "Harðskapur"
1930 - 2015
Ebba Hentze var rithøvundur og týðari.
Hon er fødd heima á Sandi, vaks upp á Tvøroyri og búði fyrst í Keypmannahavn og síðan í Tórshavn.
Hon var íðin og góður týðari og hevur lagt mongum rithøvunda lag á.
Útgávur:
1981 Antonia og Morgunstjørnan
1982 Antonia mitt í verðini
1987 Mia, skúlagenta í Havn
1992 Gulleygað
Ummæli/umrøða:
Malan Simonsen: Tað ræður um at hava sálina við. Brá nr. 2 1982
Bjørg Matras Jensen: Mamman eigur meg. Skúlablaðið 1/1984
Turið Sigurðardóttir. Mamman eigur meg. Brá 6/1984
Dagny Joensen: Hevur gjørt okkum kend í útheiminum. Sosialurin 5. september 1992
Dansk kvindebiografiskt Leksikon á www.kvinfo.dk
Martin Næs: Gulleygað í Hvør eigur flaggknappin? 1995
Martin Næs: Mamman eigur meg í Hvør eigur flaggknappin? 1995
Jógvan Isaksen: Gulleygað í Var Kafka klaksvíkingur? 1996
Jógvan Isaksen: Mia, skúlagenta í Havn í Var Kafka klaksvíkingur? 1996
Birgir Kruse: Ebba Hentze er deyð 84 ára gomul. birkblogg.blogspot.com
Heiður:
1984 Barnabókavirðisløn Tórshavnar býráðs
1992 Drassows Legat
2002 Lachmannska Priset
2006 Virðisløn M. A. Jacobsen fyri mentanarlig avrik
2008 Mentanarvirðisløn Landsins
2013 Sømdargáva Landsins


text:
Heroin
Heroin er sterkt rúseitur vunnið úr morfini. Heroin verður eisini rópt junk ella dope á altjóðamáli. Heroin er annaðhvørt brúnt ella gráhvítt. Heroin, sum verður selt á gøtuni, er altíð blandað upp í onnur evni, so ein kann ongantíð vita við vissu, hvat ein fær. Harumframt sæst eisini roykiheroin, sum er eitt brúnligt, heldur grovari pulvur, at fáa.
Heroin verður sprænt beinleiðis í blóðið. Á tann hátt fær nýtarin ein størri vælverurús, enn um evnið verður svølgt. Verður evnið sprænt inn, er vandi fyri ígerð, tí nálirnar eru ikki altíð sóttreinsaðar. Heroin kann eisini verða sniffað ella roykt.
Virknaðurin vísir seg eftir fáar minuttir, um tað verður andað niður í lunguni ella roykt, og eftir fá sekund, um tað verður sprænt inn. Heroin virkar í uml. 3-6 tímar.
Fyrst upplivir nýtarin eina kenslu av ómetaligari gleði, sum verður avloyst av einari kenslu av hita, hvíld og gleði. Persónurin upplivir, at allir trupulleikar, væntanir og trýst frá umhvørvinum verður lagt aftur um bak. Tilvenjingin er bráð, og kroppurin verður bundin av hesari nýtslu eftir bara 5-6 dagar. Harumframt hendir ein ógvuslig tolsemismenning, ið merkir, at næsta skot kemur bara at snúgva seg um at sleppa fjáltrinum, ikki fyri at uppliva rúsin.
Heroin ávirkar eitt ávíst slag av nervakyknum, tær opoidu nervakyknurnar. Harvið verða GABA-nervakyknurnar hind¬raðar í at tálma teimum nervakyknum, sum gera og úrskilja dopamin. GABA er eitt fráboðanarevni, sum sendir upplýsingar víðari til heilan. Hetta hevur við sær eina økta úrskiljing av dopamini, og heroin virkar tí rúsandi. Men aftaná verður ein dølskur og móður. At nýta heroin hevur óregluligan og seinan andadrátt við sær, og harumframt andar ein ikki so djúpt. Fær ein ov nógv av heroini í seg, gevst viðkomandi at anda, tí heroin ávirkar andadráttarmiðstøðina í heilanum, og tí doyr nýtarin.
0,6 % av øllum næmingum í 9. flokki í Føroyum hava, sambært kanningum hjá ESPAD, roynt heroin.


text:
Í næstum verður nógvur dentur lagdur á e-fótbólt í Føroyum. Tað snýr seg um nýstovnaðu Fifa kappingina, Fifa e-cup, ið er gjørd í samstarv við eSport Føroyar og nakrir vinnulívsmenn sum brenna fyri fifa.
Í útlondunum er e-fótbóltur støðugt veksandi og er blivið so stórt, at allar tær størstu fótbólts deildirnar so sum Premier League, La Liga og aðrar hava eina e-fótbólts deild. Í Danmark hava tey eSuperliga, sum er danska e-fótbólts deildin og tað verður víst á viaplay og tv3 sport, so tað eru stórir miðlar sum stuðla undir e-fótbóltin. Í Danmark er tað blivið ótruliga stórt og hevur ein stóran hyggjaraskara. Danmark er eitt tað landið, har flest fólk spæla fifa í mun til fólkatalið.
Danska eSuperliga er deild upp í sesongir og har kappast Brøndby ímóti eitt nú FCK og tað er gjørt í samstarv við Dreamhack sum er ein organisation sum hevur fleiri e-fótbólts deildir undir sær, sum eitt nú tað svensku og niðurlondsku. Tað er sett upp soleiðis, at ein sesong er yvir nakrir mánaðir og so er tað ein finala at enda. Hetta er nakað sum vit í føroyum fara at brúka sum íblástur til tær sesongir ið fara at koma framyvir.
Tað verður nú veruliga sett gongd á e-fótbólt í føroyum, eins og alla aðrastaðni í heiminum. Hetta verður sett í gongd við einari stórari fifa kapping, sum verður tann 17. og 18. Septembur í Perluni. Hetta verður sesong 1 og ætlanin er at menna e-fótbóltin í føroyum soleiðis, at tað verða undanumfør online og síðani verður ein stór finala hildin. Hetta verður so fyrsta sesong og føroyameistarin verður funnin 18. Septembur.
- Søla av atgongumerkjum á 200kr stk
- Live streaming har fólk kunnu lata pening live á streaminum
- Innsavning av peningi á staðum
- Annað
Øll sum luttaka í kappingini stuðla Krabbameinsfelagnum, og allir hyggjarir kunnu stuðla við at lata pening umvegis livestroymingini. Øll kunnu vera við til at gera sítt til at hjálpa Krabbameinsfelagnum.
Fifakappingin verður hildin í Perluni í Tórshavn tann 17. og 18. september 2021 og tilmelding fer fram á esport.fo


text:
Bygdin
Í Skopun búgva um 470 fólk.
Skopun er niðursetubygd. Fyrsta búreisingin var í 1833 og er Skopun millum tær fáu niðursetubygdirnar, sum veruliga mentust. Minnismerkið yvir fyrstu niðursetufólkini bleiv reist í Koltursvíkini, tá Skopun í 1983 helt 150 ára dagin fyri búreiðisingini.
Petur Mohr Dam, fyrrverandi løgmaður var føddur og vaks upp í her. Beint uttanfyri barnaheim hansara varð reist standmynd av honum í apríl 2019.
Í Skopun eru fleir handlar. Búrhandilin frá 1856 (Samkeyp), Á-handilin Lonin og tógv-handilin Cakao.
Kirkjan
Skopunar kirkja varð vígd í 1897. Kirkjan er laðað úr gróti og pussað uttan við sementi. Innan er hon klødd við viði, og í staðin fyri tróður undir sperrunum, er smíðað hválv úr brettum.
Umframt kirkjuna, hava eisini hvítusunnusamkoman og heimamissiónin sítt andaliga virksemi í Skopun.
Ungmannafelagið Samljóð og Postkassin
Ungmannafelagið Samljóð, stovnað í 1923, er karmur um felagslívið í bygdini. Samljóð hevur stórt og stásiligt felagshús. Við síðuna av Samljóð stendur tann víðagitni postkassin. Vit hava eitt heilt ættarlið, sum er uppvaksið við jólamonnum, ið tosaðu sandoyarmál og í tí sambandinum var tað ein byggifyritøka í Havn, sum fann uppá at seta hendan postkassan upp í Skopun. Hann var tá heimsins størsti postkassi.
Annað frítíðarvirksemi er t.d. fimleikafelag, dartfelag og venjingarmiðstøð.
Í grannalagnum er eisini Fifa-vøllurin.
Føroya Grótvirki
Einasta grótvirkiðí landinum liggur í Skopun. Høvuðsorsøkin til tað er at tann basalt-fláin, sum hevur tað best egnaða grótið til virkingar, er atkomulig í Høvdarhaga; beint norðan fyri bygdina. Sum partur av Economusee-skipanini ber til at avtalað eina vitjan á grótvirkinum.
Bygdasavnið
Gamla Dansistovan í Skopun var fyrsta sjónleikarhús í Føroyum. Hon er bygd í 1924. Ungmannafelagið Samljóð helt til í dansistovuni til 1991, tá nýggja felagshúsið bleiv tikið í brúk. Dansistovan er í dag bygdasavnog kann vitjast eftir avtalu.


text:
Frakland
Frakland ella Frankaríki er størsta land í Vesturevropa. Í norðri hevur Frakland mark við Belgia, Luksemburg, í eystri við Týskland, Sveis og Italia, og í suðri við Spania og Andorra. Paris er høvuðstaður Fraklands og aðrir stórir býir er Lyon, Marseille, Toulouse og Bordeaux. Tað var í mai í 2017, at Emmanuel Macron tók við sum franskur forseti.
SøgaEdit
Í øldir var Frakland kongsveldi. Kongarnir lótu nógvar vakrar borgir byggja, sum til dømis Chenonceaux við ánna Loire. Alt hetta fekk bráðan enda í kollveltingini í 1789. Kongsveldið varð tikið av, og Ludvík 16. kongur og Maria Antoinette drotning vórðu hálshøgd alment. Í 1792 varð Frakland lýst tjóðveldi.
Franska KollveltinginEdit
Franska Kollveltingin var ein fullkomilig uppgerð við feudalu samfelagsskipanina. Síðan 1740 hevði Frakland verið í trimum stórum kríggjum og var avmergjað, og nú, ið grøðin sveik, ruku matvøruprísirnir upp. Kongur hevði einaveldi, og bannað var at finnast at stýrinum. Aðalin, ið enn stýrdi sum skattafrælsir feudalharrar, kroysti enn hægri avgjøld úr fátæku og alsamt ónøgdaru bóndunum, ið oman á alt guldu meginpartin av landsskattinum. Eisini miðalstætturin var ónøgdur. Ímillum teirra, sum tóku undir við kollveltingini, vóru keypmenn, arbeiðarar, hermenn og bøndur. Øll vóru tey samd um, at valdsharrarnir vóru farnir illa við teimum. Vaktur av upplýsingarheimspekini kravdi hann rætt og vald í samfelagnum. Í 1789 stevndi Ludvík 16. kongur stættatinginum saman fyri fyrstu ferð í 150 ár at greiða búskaparstøðuna í landinum. Í stættatinginum var prestastætturin hægst, so aðalstætturin og lægst triðistætturin, har øll hini vóru. Triðistætturin kravdi stættatingið tikið av og tjóðarting sett í staðin. Tá ið kongur og hinir báðir stættirnir noktaðu fyri hesum, kunngjørdi triðistættur, at hann var tjóðarting Fraklands. Stór mannamúgva herjaði á fangahúsið í París, Bastilluna, 14. juli, ið síðan hevur verið tjóðardagur Fraklands. Tjóðartingið gjørdi í skjótari vending nógvar broytingar, ið tóku av feudalskipanina. M.a. viðgitnu yvirlýsingina um mannarættindi og fólkaræðiliga grundlóg, sum var grundað á javnað, frælsi og brøðralag.
So hvørt sum teir víðgongdu kollveltingarmenninir fingu meiri vald, vórðu alt fleiri og fleiri fólk avrættað í falløksini. Tað galt eisini tey, sum høvdu staðið á odda fyri kollveltingini. Víðgongda kvinnurættindastríðskonan Maria Olymp de Gouges, varð avrættað í 1793. Tveir kendir kollveltingarmenn, løgfrøðingurin Georges Jacques Danton og ritstjórin Jacques René Hébert, vórðu avrættaðir eftir boðum frá hægsta kollveltingarmanninum, Maximilien Robespierre, sum sjálvur fekk somu lagnu í 1794. Falløksin, sum læknin J.I. Guillotin gjørdi, gjørdist ímyndin um fronsku kollveltingini. Hon stóð á tí, sum nú er Place de la Concorde í miðbýnum í París. Undir ræðslustýrinum vóru avrættingarnar ein blóðig sjón, sum dró stóra áskoðarafjøld. Hvassa blaðið á falløksini gjørdi, at tann deyðadømdi varð skjótt og menniskjaliga avrættaður. Blaðið fell niður á hálsin á tí deyðadømda, tá ið bøðilin slepti tognum. Høvd og kroppur á tí avrættaða vórðu borin burtur í kurvum og grivin í ómerktum hópgrøvum.
PolitikkurEdit
StjórnarskipanEdit
Landið verður stýrt úr høvuðsstaðnum Paris av forseta og fólkavaldari stjórn. Síðani 5. franska republikkin varð stovnað 4. oktober 1958 undir Charles de Gaulle, hevur Frankaríki havt bæði ein forseta og ein forsætisráðharra. Forsetin verður valdur beinleiðis av fólkinum, og tilnevnir síðani forsætisráðharran og hinar ráðharrarnar. Forsetin verður valdur fyri fimm ár í senn. Valið gongur fyri seg í tveimum umførum. Til fyrra umfarið kunnu øll stilla upp. Um eingin av teimum sum stilla upp, fær meiri enn helmingin av øllum atkvøðunum, verður farið víðari til annað umfar. Men nú er tað bert tey bæði umboðini, sum fingu flestar atkvøður í fyrra umfarinum, sum standa fyri vali. Endamálið við hesi tvíbýttu skipanini er at forða fyri, at ov víðgongdar politiskar kreftir vinna valdið.
Síðani stovnanina av 5. republikkin í 1958, so hava tað verið tveir stórir politiskir flokkar í Frankaríki – Sosialistarnir og Republikanararnir. Og hava hesir flokkar í stóran mun skiftst um at havt valdið. Hvørgin av hesum flokkum kom víðari til annað umfar í 2017.
SamkyndEdit
Áðrenn kristna kirkjan fór at umsita hjúnabandið, vóru parløg og hjúnabond millum tvey av sama kyndi ikki óvanlig; hjúnabond millum fólk av sama kyndi vóru vanlig í gamla Fraklandi. Í miðøldini í Fraklandi kundu menn lógliga undirskriva ein almennan “affrérement” sáttmála sína millum [1]. Hesin sáttmáli kravdi, at teir livdu saman og deildu ”un pain, un vin, et une bourse” (eitt breyð, eitt vín og eina pengamappu). Hesin sáttmáli verður mettur at vera eitt tað fyrsta dømið um eitt alment góðkent skrásett parlag. Í 1791 verður Frakland fyrsta landið í heimin, sum aftur ger samkyndleika lógligan.
Í sínum valstríði lovaði sosialistiski forsetin François Hollande at fáa lógina samtykta um hjúnabond, og tað lyfti er uppfylt í 2013; fronsk samkynd kunnu giftast frá 2013 [2]. Sambært nýggjum hagtølum eru samkynd 6,5 prosent av veljaraskaranum í Fraklandi.
MentanEdit
Fronsk mentan, t.d. franskur matur og klædnamóti, hevur havt ávirkan um allan heim. Frakland er framkomið og ríkt ídnaðarland, hevur stóran leiklut í altjóða viðurskiftum og var eitt av teimun 6 londum, ið tóku stig til at stovna ES. Seinastu fimti árini er landið vorðið størsta landbúnaðarland í Evropa. Høvuðsgrøðin er hveiti, sukurrøtur, sólblómufræ, súrepli og vínber.
Fraklendingar kunnu erpa sær av at eiga heimsins skjótasta tok, TGV-tokið, sum kann koyra 515 km/h.
Paris, ið er báðumegin Seineá, er høvuðsstaður Fraklands og mentanarligur og polotiskur miðdepil í landinum. Hann er ein tann býurin í heiminum, har flest ferðafólk koma, t.d. at síggja Eiffeltornið, Louvre-savnið og Notre Dame-kirkjuna. Har eru eisini mong onnur kend søvn og stórir handlar og fínar matstovur. Á hvørjum vári sýna gitnastu mótaskaparar í heiminum fram nýggjastu klæði síni.
FólkiðEdit
Til samans búgva 66 milliónir fólk í Fraklandi. Av fraklendingunum, ið hoyra til eina kirkju, hoyra teir flestu til katólsku kirkjuna. 2 prosent hoyra til protestantisku kirkjuna. Frakland er tað landið í Evropa, har tað búgva flest jødar í 2015, nevniliga 700.000.
LandafrøðiEdit
Frakland er størsta landið í Vesturevropa. Norðureftir og eystureftir hevur Frakland langt mark ímóti bæði Belgia, Týsklandi, Italia, Sveis og Luksemburg. Andorra, Spania og Miðjarðarhav eru sunnanfyri, og vestanfyri er markið Ermarsund og Atlantshav.
Í landinum eru víðar, grønar fløtur og litfargir smáir og stórir býir og bygdir um alt landið. Tær vøkru, nógvu borgirnar minna um ta spennandi og longu søguna. Í Norðurfraklandi er veðurlagið bæði vátligt og kaldligt. Syðri, fram við Miðjarðarhavi, er heitari og nógv turrari. Um summarið kemur hitin í Suðurfraklandi ofta upp um 25 °C. Í býunum skugga trøini fyri sólini, og gosvøtn køla luftina. Høgar brekkur eru fram við strondini, og í dølunum eru umstøðurnar góðar til landbúnað. Inni í landinum er nógv fjallalendi, Miðfjøllini, har útkólnað gosfjøll síggjast har og her. Eystanfyri eru Alpurnar við hægsta fjallinum í Evropa, Mont Blanc, og á markinum ímóti Spania eru Pyrineafjøll.
Frakland eigur eisini Miðjarðarhavsoynna Korsika umframt nakrar oyggjar í Kyrrahavi og í Karibia.
BýirEdit
BúskapurEdit
LandbúnaðurEdit
Høvuðsvinnuvegurin i Fraklandi er landbúnaður. Í norðara og vestara parti av fronsku fløtuni velta teir mest hveiti og sukurrøtun. Neytum hava teir nógv av, og fronsku neytini bera orð fyri at vera góð. Nógv av mjólkini verður gjørt til ost, og nógvastaðni er tann franski osturin væl umtóktur. Garðarnir eru nú oftast ikki størri enn so, at maður og kona við børnum fáa gjørt tað sum er at gera. Á franska hálendinum og upp móti Pyrenearljøllunum hava teir stór fylgir av seyði og nakað av geitum eisini. Summastaðni í Fraklandi, t. d. rundan um Bordeaux og í landspartinum Champagne eru stórar fløtur avplantaðar við víni. Tað lýggja veðurlagið og tann góði sólargangurin ger, at vinviðjurnar trívast væl, og einki annað land í verðini framleiðir so nógv vín sum Frakland. Teir flyta vín út í stórum. men nógv verður eisini drukkið í landinum, tí teir brúka tað aftur við mati. Í Normandinum ber ikki til at dyrka vin, tí veturin er ov kaldur, men so hava teir stórar súreplagarðar i staðin fyri. Í Rhonedalinum er fult av morberjatrøum á gørðunum, og fólk ala upp nøgd av silkiormum. Suðuri við Miðjarðarhavið dyrka teir nakað av risi og suðurí móti Pyreneunum mais.
ÍdnaðurEdit
Í eystara parti av Fraklandi er bæði nógv kol og nógv jam, mesta jarnið er vestan fyri Vogesurnar og mesta kolið eystur móti belgiska markinum. Teir stoyta so nógv jarn í Fraklandi, at teir mugu flyta hópin av koli inn úr Týsklandi og Belgia. I teimum stóru verksmiðjunum gera teir m. a. bilar, maskinur, brúgvar, vápn og ymisk amboð. Harafturat flyta teir eisini út ein hóp av jarnbjálkum og skinnarum. Stálskípum smíða teir eisini nógv av. Tó at tað eru nógvar ídnaðarvirkir í Fraklandi, so er ikki so stórt svarðloysi rundan um tey sum í Bretlandi. Summastaðni í Alpunum eru tjúkkar fláir av einum leirslagi, sum teir kalla bauxit; úr hesum gera teir aluminium, og verður tað gjørt við elmegi. Einamest eru fraklendingar gitnir fyri klædnavarur sínar. Teir hava gløgt eyga fyri vakurleika, og sum mótakongamir i París skipa fyri, fara konufólkini um tað mesta av Evropa at ganga klødd. Nógv av tilfarinum er silki, og tó at væl av silki verður framleitt í Fraklandi, so flyta teir nógv inn eisini, og tað mesta av lf er kunstsilkí. Umframt konufólkatoy flyta teir eisini út nógv luktilsi, sum verður gjørt úr blómum.
FiskiskapurEdit
Fiskiveiðan í Fraklandi er hópin stór. Flestu fiskiførini eru úr Bretagne og Normandinum. Summi skipini eru heilt stór, og teir royna bæði undir Grønlandi, Íslandi og Nýfundlandi í Kanada.


text:
Fyri einum ári síðani, tann 8. oktobur 2020, segði Leiklistafylkingin 2020 alment frá eini djúpari kreppu á leiklistaøkinum. Hendan kreppan mentist aftaná 14. februar 2020, tá ið Leiklistaráðið setti sama stjóra á Tjóðpall Føroya fyri fjórðu ferð. Talan var um somu kreppu sum Leikarafelag Føroya í 2015 gjørdi vart við.
Í sjey mánaðar aftaná 14. februar 2020 royndi Leiklistafylkingin at fáa Leiklistaráðið í talu. Men Leiklistaráðið tvíhelt um at tey einki skeivt høvdu gjørt og at tey høvdu valt best skikkaða persónin til starvið. Tann 8. oktobur 2020 varð greitt at tað stóð heilt fast. Leiklistaráðið vildi ikki tosa við Leiklistafylkingina yvirhøvur. Avleiðingin var, at boykott av Tjóðpalli Føroya var lýst tann 8. oktober 2021.
Eitt ár er farið, kreppan á leiklistaøkinum er bert versnað og Tjóðpallurin megnar ikki at framleiða ásettu mongdina av nýggjum verkum.
Sambært lýsingini eftir stjóra, sum Leiklistaráðið hevur skrivað, skal Tjóðpallurin framleiða 3-4 verk um árið. Farna árið er bert 1 nýtt verk framleitt.
Listaliga støðið á okkara tjóðarleikhúsið, okkara einasta yrkisleikhúsið við fastari játtan, er í fríum falli av tí at Leiklistaráðið ikki tryggjar at kjarnustarvsfólkini eru á stovninum. Á einum sjónleikarhúsið kemst ikki uttan um, at kjarnustarvsfólkini eru tey sum skapa og útinna listina.
Lógin um Tjóðpall Føroya er skrivað í tráð við góða siðvenju á listaøkinum. Stjórin er áramálsettur og stjórastarvið er fyrst og fremst listaligt. Stjórin skal skifta, tí tað er best fyri stovnin og listina.
Starvið er fyrst og fremst listaligt og stjórin á listaligum stovni skal hava listaligar hugsjónir. Stjórin á listaligum stovni skal savna tey bestu, mest víðskygnu og best útbúnu listafólkini at arbeiða á fremsta leiklistaliga stovni í landinum. Hetta fær stjórin løn fyri. Hetta skal stjórin gera.
Tað er møguligt, at tað ikki er ólóligt at seta sama stjóra fyri fjórðu ferð, men boykottið og støðan á Tjóðpallinum farna árið talar sítt greiða mál: Tað er ikki gott fyri stovnin og økið.
Leiklistaráðið má taka ábyrgd av hesum og bera soleiðis í bandi at stovnurin Tjóðpallur Føroya kann blóma og virka við atgongd til alt leiklistaliga tilfeingi, ið Føroyar eigur.
Tjóðpallur Føroya má hava ein nýggjan stjóra.
Leiklistafylkingin 2020
Eintaklingar:
Sámal Blak, pallsniðgevi og medstovnari av Det Ferösche Compagnie, A-limur í Leikarafelag Føroya/Dansk Skuespillerforbund
Jón Mc Birnie, tónameistari, A-limur í Leikarafelag Føroya/Dansk Skuespillerforbund, hvílandi limur í Film- og tv-arbejderforeningen, FAF
Barbara Christophersen, sjónleikari, medstovnari av Teatur Grugg
Sóley Danielsen, sjónleikari, medstovnari av InTime Theater, A-limur í Leikarafelag Føroya/Dansk Skuespillerforbund
Búi Dam, sjónleikari og leikstjóri, medstovnari av Det Ferösche Compagnie, B-limur í Leikarafelag Føroya/Dansk Skuespillerforbund
Egi Dam, sjónleikari og leikstjóri, medstovnari av Grímu, B-limur í Leikarafelag Føroya/Dansk Skuespillerforbund
Petur Meinhard Ellebye, sjónleikari, B-limur í Leikarafelag Føroya/Dansk Skuespillerforbund
Kjartan Hansen, sjónleikari, medstovnari av Det Ferösche Compagnie, A-limur í Leikarafelag Føroya/Dansk Skuespillerforbund
Vígdis Hentze Bjørck, dansari/koreograf/sjónleikari. Medstovnari av SATC.
Annika Johannessen, sjónleikari, A-limur í Dansk Skuespillerforbund, A-limur í Leikarafelag Føroya/Dansk Skuespillerforbund
Olaf Johannessen, sjónleikari, medstovnari og leiðari av Leikhús Skift, A-limur í Leikarafelag Føroya/Dansk Skuespillerforbund
Birita Mohr, sjónleikari og leikstjóri, medstovnari av Grímu, hvílandi limur í Leikarafelag Føroya/Dansk Skuespillerforbund
Sofía Nolsøe, sjónleikari, A-limur í Leikarafelag Føroya/Dansk Skuespillerforbund
Bárður Persson, sjónleikari, B-limur í Leikarafelag Føroya/Dansk Skuespillerforbund
Búi Rouch, dansari, framleiðari av fríyrkisverkætlanum, limur í Deutscher Buhneenverein, A-limur í Leikarafelag Føroya/Dansk Skuespillerforbund
Súsanna Tórgarð, sjónleikari og leikstjóri, medstovnari og leiðari av Teatur Grugg, A-limur í Leikarafelag Føroya/Dansk Skuespillerforbund
Kristina Sørensen Ougaard, dansari og sjónleikari, medstovnari og leiðari av Det Ferösche Compagnie, A-limur í Leikarafelag Føroya/Dansk Skuespillerforbund
Gunnvá Zachariasen, sjónleikari, medstovnari og leiðari av TVAZZ, A-limur í Leikarafelag Føroya/Dansk Skuespillerforbund
Durita Dahl Andreassen, sjónleikari, medstovnari og leiðari av GUT//Productions, nevndarlimur í Leikarafelag Føroya, A-limur í Leikarafelag Føroya/Dansk Skuespillerforbund. Hvílandi limur í Leiklistafylkingini
Marita S. Dalsgaard, sjónleikari og leikstjóri, medstovnari og leiðari av Leikhús Skift, stovnandi limur í Leikarafelag Føroya, A-limur í Leikarafelag Føroya/Dansk Skuespillerforbund. Hvílandi limur í Leiklistafylkingini
Mariann Hansen, sjónleikari, medstovnari og leiðari av GUT//Productions, nevndarlimur í Leikarafelag Føroya, A-limur í Leikarafelag Føroya/Dansk Skuespillerforbund. Hvílandi limur í Leiklistafylkingini
Ria Tórgarð, sjónleikari og leikstjóri, medstovnari og leiðari av Teatur Grugg, A-limur í Leikarafelag Føroya/Dansk Skuespillerforbund. Hvílandi limur í Leiklistafylkingini
Gulla Øregaard. Stuðlandi limur frá 07.10.2021
Leikbólkar:
Det Ferösche Compagnie, stovnað í 2010
GUT//Productions, stovnað í 2015
InTime Teater, stovnað í 2014
Leikhús Skift, stovnað í 2005
Teatur Grugg, stovnað í 2009
TVAZZ, stovnað í 2006


text:
Vit hava umstøður í sambandi við ervi. Vit fyrireika ervið í tøttum samstarvi við tey avvarandi.
Vit bjóða familjuni høli at hugsavna seg, aftaná at sjálvt ervið er liðugt.
Prísur:
Súpan, breyð, kaffi/te, borðbúnaður og tænasta
Kr. 90 fyri hvønn
(Smákøkur/køkur við sjálvi)
Smyrjubreyð, kaffi/te, borðúnaður og tænasta
Kr. 150 fyri hvønn
(Smákøkur/køkur við sjálvi)
Smákøkur og køkur sum vit útvega til ervi
Kr. 35 fyri hvønn
Hølisleiga úr kr. 2.500
Hava tit spurningar ella ynskja at bíleggja ervi, eru tit vælkomin at seta tykkum í samband við jenny@hoteltorshavn.fo


text:
Robin Hood
Robin Hood hevur verið ein partur av Hollywood síðani 1938, men søgan um bogaskjúttan og uppreistrar sinnaða bretan, er nógv eldri enn so. Tað fyrsta man veit um Robin Hood, stavar frá yrkingina piers plowman úr seinnu helvt av 14. øld. Shakespear nýtti eisini navn hansara, men óvist er, um hann veruliga hevur verið til. Nógvir serfrøðingar vilja vera við, at Robin er ein íspunnin persónur. Serliga varð hann nógv nýttur í romantiska tíðarskeiðinum, innan bókmentir. Nógv gomul ongsk kvæði røða um hann og menninar hansara. Í filmhøpi hava nógvir hava haft leiklutin, sum Robin. Errol Flynn hevði leiklutin í 1938 og Kevin Costner aftur í Robin Hood: Prince of Thieves, ið helst er kendasti filmur, um harra Hood.


text:
Handilstreytir fyri at nýta Kitt
1. Inngangur
Vælkomin á Kitt.fo. Endamál okkara er, at gera tað einfalt og lætt hjá útleigarum at finna ein leigara og hjá søkjandi, at finna eitt leigumál Kitt verður nýtt av:
• Útleigarum, persónum ella fyritøkum, sum útleiga eina ella fleiri ognir.
• Søkjandi, persónar ella fyritøkur, sum leita eftir leigumáli.
Vit dagføra javnan mannagongdir og handilsstreytir undir hesum Persóndátupolitikki og kennifílar (cookies).
1.1 Brúksrættur
Upplýsingarnar, tú ritar inn við, eru persónligar og skulu ikki koma øðrum í hendi, lánast ella seljast til onnur. Tað er ikki loyvt at geva øðrum upplýsingar, sum tú hevur atgongd til á tínum innritaða brúkara, til dømis upplýsingar um søkjandi ella útleigara. Fyri at stovna brúkara á Kitt skalt tú hava fylt 18 ár. Brot á brúkstreytir kann enda við burturvísing frá Kitt.fo uttan endurgjald.
1.2 Innanhýsis samskifti
Útleigarar og søkjandi kunna ókepyis samskifta umvegis boðskipanina um eina ávísa ogn. Hetta samskifti skal ikki hava í sær tilboð ella krøv um aðrar tænastur ella vørur.
1.3 Savnan, goymsla og strikan av persóndáta
Les meiri um, hvussu vit viðgera títt persóndáta á undirsíðuni Persóndátupolitikkur.
1.4 Samtykki og reglur
Les meiri um samtykki á undirsíðuni Persóndátupolitikkur. Her kanst tú lesa um reglur viðvíkjandi at melda til og melda av teldupost.
2. Søkjandi
2.1 Yvirskipaðar treytir fyri søkjandi
Sum søkjandi kanst tú gera ein vanga, sum einans verður vístur fyri útleigarum av ognum, sum tú vísir áhuga fyri. Tú kanst altíð broyta upplýsingarnar á tínum vanga. Hevur tú Pluss hald, kanst tú velja, at útleigarar við ognum, sum passa til tíni ynskir, síggja tín vanga og seta seg í samband við teg beinleiðis. Harafturat kanst tú velja at fáa teldupost hvørjaferð ein ogn kemur út, sum passar til tíni ynskir. Tá tú gert ein brúkara á Kitt, koma undirsíður sum kunna finnast á Google og øðrum leitimaskinum, sum kunna finna upplýsingar um teg.
2.2 Brúksrættur
Innritannar upplýsingar eru persónligar og skulu ikki koma øðrum í hendi. Ein brúkari við haldi gevur tær betri atgongd og ger teg meiri sjónligan. Tú hevur einans loyvi at søkja eftir leigumáli til tín og títt húski. Ert tú ein fyritøka, kanst tú søkja vegna tína fyritøku. Tað er altso ikki loyvt at søkja vegna onnur ella geva tínar innritannar upplýsingar til onnur.
2.3 Iðranarrættur
Eftir at tú hevur tekna haldið, hevur tú 14 dagar iðranarrætt, sum einans er galdandi, um tú ikki hevur nýtt tænastuna og treytað av at tú setur teg í samband við okkum innan 14 dagar eftir keyp. Um tú hevur útfylt ynskir, sent umsókn ella útleigað leigumál, hevur tú nýtt tænastuna og iðranarrætturin fellur burtur. Iðranarrætturin verður ikki endurnýggjaður, um haldið verður endurnýggjað. Orsøkin til hetta er, at talan er um somu tænastu við leypandi gjalding av haldinum.
3. Útleigari
3.1 Yvirskipaðar treytir fyri útleigara
Vit á Kitt lesa og góðkenna øll leigumál ígjøgnum, áðrenn vit leggja tær út á Kitt. Við at stovna eitt leigumál á Kitt, gevur tú okkum samstundis loyvi til at lesa upplýsingarnar ígjøgnum. Harafturat kunna vit broyta skeivar ella ólógligar upplýsingar og seta okkum í samband við teg viðvíkjandi spurningum.
Tá tú stovnar eitt leigumál á Kitt, skalt tú upplýsa okkum adressuna á leigumálinum. Harafturat skalt tú upplýsa títt fulla navn, adressu, tlf nummar og teldupost. Um hesar upplýsingar ikki eru okkum í hendi, kunna vit ikki góðtaka stovnanina av leigumálinum.
Vit loyva ikki, at ein útleigari upplýsir sínir samskiftisupplýsingar á lýsingini, til dømis tlf nummar, teldupost ella líknandi. Hesar upplýsingar verða strikaðar, áðrenn vit góðkenna lýsingina. Tá tú stovnar eitt leigumál á Kitt, skal hetta hoyra til eitt einkult leigumál. Tað er ikki loyvt at stovna eina lýsing, sum er til fleiri leigumál. Eitt leigumál skal vanliga minimum útleigast í ein heilan mánað. Tað er ikki loyvt at seta eina ogn til leigu, har ætlanin er at finna ein keypara til ognina.
Kitt átekur sær rættin at burturvísa ella strika eina lýsing, uttan at útleigarin verður kunnaður um hetta. Sum útgangspunkt seta vit okkum í samband við útleigaran, áðrenn vit gera hetta. Tað er umráðandi at útleigari setur leigumálið sum útleigað, tá leigari er funnin. Tá leigumálið er merkt sum útleigað, er ikki gjørligt hjá søkjandi at senda fleiri umsóknir til leigumálið. Samstundis verða tey, sum hava víst áhugað, boðað frá, at leigumálið er útleigað.
Lýsingarnar fyri eitt leigumál verður goymt í 5 ár. Hereftir verða tær strikaðar. Tú kanst altíð stovna leigumálið av nýggjum. 30 dagar eftir at tú hevur merkt eitt leigumál sum útleigað, verða umsóknirnar og listin av áhugaðum strikað.
Um eitt leigumál ikki verður sett til leigu ein mánað eftir upplýsta innflytingardag, fært tú ein fyrispurning, um leigumálið er útleigað. Her skalt tú svarað ja ella nei. Um tú svarar ja, verður leigumálið sett sum útleigað. Um tú svarar nei, fært tú aftur eina áminning eftir einum mánað. Um tú ikki svarar hesum innan eina viku, verður leigumálið sett sum útleigað.
Tá tú gert ein brúkara á Kitt, koma undirsíður sum kunna finnast á Google og øðrum leitimaskinum, sum kunna finna upplýsingar um tína ogn, til dømis myndir av tíni ogn.
3.3 Brúksrættur og treytir hjá útleigara
Innritanar upplýsingar eru persónligar og skulu einans brúkast til at útleiga leigumál, sum tú umsitur. Tá tú stovnar eitt leigumál á Kitt, hevur tú ábyrgd av at dagføra upplýsingarnar. Her undir at seta leigumálið sum útleigað, tá leigari er funnin, ella um leigumálið ikki longur er til leigu. Tá tú góðtekur reglur og treytir, góðtekur tú, at vit brúka ella visa til títt leigumál í marknaðarføring.
Samskiftið við søkjandi skal snúgva seg um ávísa leigumálið. Tað er ikki loyvt at brúka Kitt til at flyta ella fáa kundar til aðra tænastur, til dømis heimasíður.
3.4 Mismunur og stoytandi atburður
Kitt tillutar sær rætt at burturvísa brúkara, ið vit meta ber ósømiligan atburð, so sum at gera mismun. Stoytandi atburður á Kitt viðførir burturvísing.
3.5 Lýsingarsamstarv
Tá tú stovnar lýsing á Kitt, góðtekur tú, at lýsingin verður víst og lýst aðrastaðni. Hetta er fyri at tryggja eina skjóta og úrslitagóða útleigan av tíni ogn. Tínir samskiftisupplýsingar verða ikki víðarigivnir. Kitt hevur lýsingarsamstav við Google, Facebook og LinkedIn.
4. Persóndátupolitikkur
Tá tú brúkar Kitt góðtekur tú, at tínir persónupplýsingar verða viðgjørdir eftir okkara persóndátupolitikki, sum kann lesast á Kitt.fo.


text:
John Petersen, sum var settur sum fyribils venjari hjá Betri kvinnum, verður sitandi í sessinum restina av hesum kappingarárinum. Hann heldur eisini fram at røkja starvið sum høvuðsungdómsvenjari í felagnum.
Um avgerðina at játta at venja kvinnurnar restina av árinum, sigur John at her er talan um eitt spennandi projekt.
– Eg havi valt at takka ja til tilboðið, tí at hetta samsvarar væl við mínar egnu ambitiónir. Og ikki minst tí at her er talan um ein spennandi leikarahóp, sum eg gleði meg til at sleppa at arbeiða meira við.
Fyri John, og ikki minst felagið, hevur tað stóran týdning at vit seta ferð á menningina á gentu- og kvinnufótbóltinum.
– Hetta skal vera eitt stað, har leikarar hyggja, og síggja eina góða og sunna venjingarmentan. Vit fara framhaldandi at leggja dent á at menna leikararnar, soleiðis at tær eru til reiðar at taka næsta stigið.
Kvinnurnar eru komnar eitt sindur trilvandi frá byrjan, men tað stuttu tíðina John hevur haft ábyrgdina av teimum, hevur hann sæð týðiliga framgongd.
– Øll í hópinum, bæði leikarar og venjarar, eru greið yvir at enn er langt á mál. Tí hava vit lagt eina ætlan, har vit taka smá fet í senn. Og samrøðurnar við leikararnar í vikuni, hava givið mær greiða ábending um at vit eru á rættari kós. Eg gleði meg at arbeiða víðari við einum ungum og spennandi hópi, har allar hava bæði hugin og viljan til at gerast enn betri, sigur John at enda.


text:
- Tíðindi, mentan og ítróttur
RS-virus í umferð: Eingin mammubólkur fyribils
Eingin mammubólkur verður fyribils.
Tað boðar Gigni frá.
Hetta verður gjørt eftir tilmæli frá barnadeildini á landssjúkrahúsinum, har fleiri og fleiri børn verða løgd inn við RS-virusi.
Tað óvanligt, at børn verða løgd inn við RS-virusi hesa árstíðina, sigur Elmar Ósá, yvirlækni á barnadeldini.
Í koronutíðini hava fá børn verið innløgd við smittandi sjúkum, og at fleiri verða innløgd nú, kann hava samband við, at samfelagið hevur latið meira uppaftur, sigur Elmar Ósá.
Hoyr samrøðubrot í útvarpstíðindunum.
Tak niður
Sí eisini


text:
Almennur
dansur í Skálavík
Leygarkvøldið
14. mai bjóða Leikum Fagurt og Stígum Fast til almennan dans í Skálavík. Teistin
siglir av Gomlurætt kl. 19.15 og bussur er úr Skopun til Skálavíkar. Tá komið er
til Skálavíkar verður farið uppá gólv.
Vit
hava leigað Teistan at sigla aftur úr Skopun kl. 2 um náttina og bussur koyrir
úr Skálavík til Skopunar.
Kostanaðurin
er 100 kr. og er súpan og bussurin til Skopunar íroknaður.
Vit
vóna at nógv koma til hendan várdansin í Skálavík
Leikum
Fagurt & Stígum Fast


text:
BASA FÁTÆKRADØMI: Gera enda á fátækradømi í øllum sínum líki allastaðni
MAT TIL ØLL: Gera enda á hungri, tryggja, at matur er tøkur, bøta um føðsludygd og virka fyri burðardyggum landbúnaði
GÓÐA HEILSA OG VÆLVERA: Tryggja øllum heilsugott lív og virka fyri trivnaði fyri øll í øllum aldri
GÓÐSKA Í ÚTBÚGVING: Tryggja inkluderandi og javnbjóðis dygdargóða útbúgving og virka fyri lívlongum læringarmøguleikum fyri øll
JAVNSTØÐA MILLUM KYNINI: Fáa í lag javnstøðu millum kynini og virka fyri, at konufólk og gentur fáa meira mátt og myndugleika
REINT VATN OG REINFØRI: Tryggja, at vatn og reinførisviðurskifti eru í lagi og umsitin á burðardyggan hátt
BURÐARDYGG ORKA: Tryggja, at øll fáa álítandi, burðardygga og tíðarhóskandi orku, sum øll hava ráð til
SØMULIG ARBEIÐI OG BÚSKAPARLIGUR VØKSTUR: At virka fyri varandi, inkluderandi og burðardyggum búskaparvøkstri, fullum og lønandi virksemi og sømiligum arbeiði til øll
VINNA, NÝSKIPAN OG UNDIRSTØÐIKERVI: Byggja varandi undirstøðukervi, virka fyri inkluderandi og burðardyggari ídnaðarmenning og eggja til nýhugsan
MINKA UM ÓJAVNA: Minka ójavnan í londum og ímillum lond
BURÐARDYGGAR BÝIR OG BYGDIR: Gera býir og búsetingar inkluderandi, trygg, dygg og burðardygg.
ÁBYRGDARFULL NÝTSLA OG FRAMLEIÐSLA: Tryggja burðardygga nýtslu og framleiðslumynstur
VEÐURLAGSTÁTØK: Seta í verk bráðneyðug tiltøk at berjast ímóti veðurlagsbroytingum og avleiðingum av teimum.
LÍVIÐ Í HAVINUM: Varðveita og á burðardyggan hátt nýta høvini, allan sjógv og sjófeingi til burðardygga menning.
LÍVIÐ Á LANDI: Verja, fáa í rættlag aftur og virka fyri burðardyggari nýtslu av jarðvistskipanum, á burðardyggan hátt røkja skóg, berjast ímóti oyðimarkarmyndan, steðga landtýningum og steðga lívmargfeldismissi.
FRIÐUR, RÆTTVÍSI OG STERKIR STOVNAR: Virka fyri friðarligum og inkluderandi. Útvega øllum atgongd til rættartrygd og byggja effektivar, ábyrgar og inkluderandi stovnar á øllum stigum
SAMSTARV UM HEIMSMÁLINI: Styrkið Heimsfevnandi felagsskapin fyri burðardyggari menning og økið miðlarnar til at náa málinum
Royn tína vitan um tey 17 heimsmálini á Kahoot
Ein undirvísingargongd er gjørd til hvørt heimsmál. Trýst á ímyndinar fyri at síggja undirvísingargongdinar til ávísu heimsmálini.
Undirvísingargongd - Inngangur
17 heimsmál fyri burðardygga menning


text:
Í ár fyllir Klaksvíkar Dansifelag 60 ár. Felagið ber aldurin væl. Hvørt sunnukvøld møta ung og eldri til føroyskan dans í Skálanum. Klokkan 19.30 – 20.30 er barnadansur, og klokkan 20.30 – 23.00 dansa tey vaksnu. Hesi dansikvøld eru eini 40 – 50 børn og uml. 40 vaksin í ringinum. Skálin er stóur, og øll dansiáhugaði eru hjartaliga vælkomin at trína dansin saman við Klaksvíkar Dansifelag sunnukvøldini á vetrarhálvuni.
Klaksvíkar Dansifelag er eitt virkið felag og hevur eina breiða aldurs samanseting. Allir aldursbólkar trívast í felagnum.
Stoltleikin hjá felagnum er Skálin. Hetta snotuliga hús, sum í fjórðingsøld hevur verið karmur um manga trivnaðar, hátíðar og metnurnarløtu í Klaksvík.
At dríva eitt virkið felag umframt at halda Skálan í góðum standi, so hann kann tæna menturnarlívinum í Klaksvík, krevur sítt. Fyri at fáa orku til hetta arbeiðið, hevur Klaksvíkar Dansifelag javnan bingo og einaferð um árið eitt eydnuhjól. Í ár verður eydnuhjólið sunnudagin 23. nov. Kl. 16.00.
Klaksvíkar Dansifelag vónar, at nógv fólk koma á gátt. Sum altíð eru nógvir góðir lutir at vinna, tí vinnulívið í Klaksvík hevur altíð stuðla felagnum við lutum av ymsum slag. Eisini er kjøt og annar jólamatur væl umboðað millum vinningarnar.
Klaksvíkar Dansifelag vónar, at nógv fólk leita sær niðan í Skálan á eydnuhjól sunnudagin 23. Nov. Kl. 16.00
Vegna Klaksvíkar Dansifelag
Jónleif Johannesen


text:
Føroya Pedagogfelag setur á stovn samrøðubólkar á Facebook, og søkir í tí samanhangi umsitarar av bólkunum.
Vit ynskja at styrkja fakliga samleikan hjá okkara limum og gera eitt forum har tað er møguligt at hava samrøður um okkara fak.
Vit vænta at fólk halda seg til evnið, varðveita ein siðiligan tóna, og vísa virðing hvør fyri øðrum.
Treytin fyri at verða partur av bólkunum er, at tú ert limur í Føroya Pedagogfelag og hevur áhuga fyri námsfrøðiliga økinum.
Bólkaumsitarin hevur heimild at meta um tilfar/evni, og kann strika uttan ávaring, um so er at tilfarið ikki er viðkomandi.
Hóast facebook møguliga ikki er ein fullfíggja loysn fyri øll, so meta vit í felagnum tað verða besta boðið í løtuni til at fáa flest møguligu limir at luttaka í samrøðunum.
Onnur høvi verða eisini at luttaka í kjaki og samrøðum, sum t.d. “Samrøður um námsfrøði” tiltøkini, sum Pedagogfelagið hevur í heyst.
Evni at hava samrøður um á facebook bólkunum kunnu verða:
Etikk
Menniskjaáskoðan
Menningarætlanir/námsætlanir
Sjálvsavgerðarrætt
Spæl
5 ymiskir bólkar verða stovnaðir:
Námsfrøðiligur samrøðubólkur, 0 til 7 ár.
Námsfrøðiligur samrøðubólkur, 6 ár og ung
Námsfrøðiligur samrøðubólkur, Vaksin
Námsfrøðiligur samrøðubólkur, Eldri
Námsfrøðiligur samrøðubólkur, Námsfrøðilig leiðsla
Til ber at melda seg til sum umsitara her


text:
– Trætan skal ikki ganga útyvir eldru borgararnar, sigur Jógvan Skorheim, borgarstjóri. Eftir áralongu ósemjuna við Fíggjarmálaráðið um roknskaparviðurskiftini fyri eldraøkið, hevur Klaksvíkar Býráð samtykt at fremja tær broytingar, sum Fíggjarmálaráðið hevur álagt kommununi.
Orsøkin til, at roknskapurin hjá kommununi er broyttur er, at støðan ikki skal ganga útyvir tænastustøðið á eldraøkinum, sigur Jógvan Skorheim, borgarstjóri og stýrisformaður í NBH.
– Klaksvíkar kommuna hevur higartil lagt út fyri tann peningin, sum Fíggjarmálaráðið hevur noktað okkum til raksturin, men nú eru upphæddirnar vorðnar so stórar og hendan støðan er hvørki haldbar ella virðilig mótvegis teimum eldru og avvarðandi, sum hava tørv á røkt og tænastum. Eg havi ilt við at fáa eyga á nakran vinnara í hesari støðuni, men tað sigur seg sjálvt, at tey eldru enda sum greiðir taparar, um peningurin til at veita teimum røkt og tænastu verður hildin aftur. Í Býráðnum eru vit tí samd um, at vit ikki kunnu blíva við at leggja út fyri Fíggjarmálaráðið, tí tað bæði er vanvirðandi yvirfyri teimum eldru og sum heild ábyrgdarleyst at seta kommunala gjaldførið og vælferðina hjá øllum okkara borgarum í óvissu uppá hendan mátan, sigur Jógvan Skorheim.
– Vit kunnu bara staðfesta, at landsstýrið vísir lítla virðing fyri eldraøkinum, og harumframt manglar vilja til at geva kommununum heimildir at loysa týdningamikla menning av kjarnutænastum til okkara eldru borgarar. Tað er hugstoytt og óskiljandi, leggur borgarstjórin afturat.
Roknskapirnir hjá Klaksvíkar kommunu fyri árini 2015, 2016 og 2017 eru tí broyttir, soleiðis at teir nøkta krøvini úr Fíggjarmálaráðnum og afturhildni peningurin fyri raksturin verður útgoldin kommununi.
Prinsippið er óbroytt
At kommunan broytir roknskapin eftir kravi frá Fíggjamálaráðnum merkir ikki, at Býráðið tekur undir við ella góðtekur framferðarháttin hjá landsstýrinum, sigur Jógvan Skorheim.
– Vit standa fast við, at eldraøkið á sinni varð lagt út til kommunurnar at umsita undir ávísum fortreytum, eitt nú at vald og gjald skuldu fylgjast at, og at avgerðirnar og umsitingin á eldraøkinum skuldu koma nærri borgarunum. Hesar fortreytir hevur Fíggjarmálaráðið sett til viks í hesum føri. Man vil hava kommunurnar at gjalda og reka, men avgerðarrætturin fylgir ikki við, og man ger seg framvegis til harra yvir, hvussu kommunan skal gera sítt arbeiði. So kommunala sjálvræðið og virðingin fyri tí arbeiðnum, kommunurnar gera á eldraøkinum, liggur snøgt sagt undir fyri valdstostanum í landsstýrinum, og tað hava vit ringt við at góðtaka. Men tað skal sum sagt ikki ganga útyvir tænastuna á eldraøkinum, so tí eru broytingarnar, sum landsstýrið hevur álagt okkum at fremja, nú framdar, sigur Jógvan Skorheim, borgarstjóri og stýrisformaður í Norðoya Bú- og Heimatænastu. Hann leggur samstundis dent á, at samtyktin hjá Býráðnum um at fremja kravdu broytingina var einmælt og undir protest, tí Býráðið ikki vil leggja seg undir fyri valdsmisnýtslu úr landsstýrinum.
– Framferðarhátturin hjá landsstýrinum í hesum málinum hevur verið so nógv merktur av íblandan og valdsmisnýtslu, og tað eiga vit sum eitt demokratiskt innrættað rættarsamfelag ikki at góðtaka. Hesum eru vit øll í Klaksvíkar Býráð samd í, og tí varð broytingin eisini framd undir protest, sigur borgarstjórin.
Ósemjan vart í fleiri ár
Stríð hevur verið millum Klaksvíkar kommunu og Fíggjarmálaráðið um roknskapin hjá kommununi í samband við íløgur á eldraøkinum síðan fyrsta roknskaparár eftir yvirtøkuna. Borgarstjórin og stýrisformaðurin í NBH vísir á, at ósemjan botnar í, at eldraøkið varð lagt út til kommunurnar at umsita undir ávísum fortreytum, sum síðan er broyttar eftir yvirtøkuna.
– Við at yvirtaka eldraøkið hava kommunurnar átikið sær eina stóra ábyrgd og samstundis eru útreiðslurnar hjá kommununum hækkaðar munandi, tí útgjaldið frá landinum stendur fyri tað fyrsta ikki mát við tað, sum tað í veruleikanum kostar at bjóða eina virðiliga tænastu, og fyri tað næsta er bert talan um útgjald til rakstur – ikki íløgur. Men íløgur eru sjálvsagt neyðugar, tí karmar og bygningar krevja jú viðlíkahald og í summum førum eisini nýbygging, og hesar íløgur mugu gerast, um vit skulu bjóða okkara eldru borgarum eina goða tænastu og virðiligar umstøður, sigur Jógvan Skorheim.
Hann leggur afturat, at um ætlanin við yvirtøkuni var, at kommunan skuldi standa fyri neyðugu íløgunum og ikki NBH, so áttu møguleikarnir hjá kommununi fyri hægri lántøku eisini at verið víðkaðir, men so er ikki.
– Vit hava yvirtikið eitt stórt ábyrgdarøki og enntá átikið okkum ein meirkostnað, tí vit heilt einfalt meta, at eldraøkið krevur hægri játtan, enn landið veitir okkum, men vit hava ikki fingið heimild til hægri lántøku. Kommunur kunnu framvegis bert lána upp til eina álíkning, eins og vit kundu áðrenn vit høvdu ábyrgdina av eldraøkinum. Um vit skulu kunna gera neyðugu íløgurnar, so mátti heimild til lántøku fylgt við økta ábyrgdarøkinum, sigur Jógvan Skorheim.
Lógin um kommunalt samstarv á eldraøkinum ásetur, at samstørvini eru at rokna sum sjálvstøðugar løgfrøðiligar eindir við egnum v-tali og roknskaparskyldu. Tí hevur Norðoya Bú- og Heimatænasta, sum er samstarvið millum Klaksvíkar, Kunoyar, Hvannasunds, Viðareiðis og Fugloyar kommunu á hvørjum ári latið inn egnan roknskap til Fíggjarmálaráðið at góðkenna, eins og Klaksvíkar kommuna og hinar kommunurnar í samstarvinum hava latið sínar roknskapir inn.
Men hóast NBH er sjálvstøðug eind við egnum roknskapi, sum kommunurnar í samstarvinum seta pening í á hvørjum ári, so hevur Fíggjarmálaráðið gjørt krav um, at lántøkur á eldraøkinum skulu skrásetast í roknskapinum hjá kommununum á jøvnum føti við annað kommunalt virksemi.
Hetta hevur elvt til áralongu ósemjuna millum Fíggjarmálaráðið og kommunurnar í Norðoyggjum, sum ein fyri og onnur hava verið kroystar til at fylgja harraboðum úr landsstýrinum, hóast ábyrgdin, umsitingin og avgerðarrætturin á eldraøkinum sambært lóg hevur ligið hjá kommununum síðan 1. januar 2015.
Klaksvíkar Býráð hevur allatíð staðið fast við, at NBH er at rokna sum sjálvstøðug eind við egnum roknskapi, og at íløgur á eldraøkinum tí hoyra heima í roknskapinum hjá NBH og ikki Klaksvíkar kommunu. Hetta var eisini tað, sum kommunan fekk at vita frá landsstýrinum áðrenn yvirtøkuna.
– Júst hetta var nakað av tí, sum vit umrøddu og spurdu um, áðrenn sjálv yvirtøkan varð framd. Tá fingu vit at vita, at NBH skuldi vera sjálvstøðugt og tí ikki roknast sum partur av Klaksvíkar kommunu. Um kommunan skal standa fyri lántøkunum og íløgunum hjá Norðoya Bú- og Heimatænastu, hví so yvirhøvur krevja, at eldraøkið skal umsitast í einum sjálvstøðugum kommunalum samstarvi? Kommunurnar yvirtóku jú ábyrgdina júst undir tí fortreyt, at eldraøkið skuldi umsitast og rekast sjálvstøðugt, vísir Jógvan Skorheim á.
Ósemjan snýr seg ítøkiliga um íløgur fyri umleið 17 milliónir í roknskapinum hjá NBH fyri 2015. Íløgurnar eru gjørdar í bygningar hjá NBH í Klaksvík, og eru tí bókaðar í roknskapinum hjá eldrasamstarvinum. Men hóast NBH eigur og rekur eldraøkið í Norðoyggjum, krevur Fíggjarmálaráðið, at Klaksvíkar kommuna hevur hesar íløgur við í sínum roknskapi, hóast tað er Norðoya Bú- og Heimatænasta, sum er lántakari og eigari av bygningunum.
Síðan hetta málið byrjaði hevur drúgt samskifti verið millum Klaksvíkar kommunu og Fíggjarmálaráðið, og kommunan hevur í fleiri førum roynt at fingið semju í lag, eitt nú við at biðja um fund við Kristinu Háfoss, fíggjarmálaráðharra, men alt uttan úrslit. Ístaðin hevur Fíggjarmálaráðið valt at revsa kommununa fyri ikki at fylgja harraboðunum við at afturhalda mánaðarliga útgjaldið til raksturin á eldraøkinum í longri tíð – afturhildna upphæddin er higartil komin upp á umleið 50 milliónir krónur.
Hesar 50 milliónirnar hevur Klaksvíkar kommuna higartil lagt út, fyri at virksemið hjá Norðoya Bú- og Heimatænastu hevur kunnað hildið fram, men trýstið á er nú vorðið so stórt, at Býráðið ikki vildi lata hetta halda fram.
– Tað sigur seg sjálvt, at hetta ikki kundi bera til í allar ævir, og vit hava staðið ímóti og roynt at fingið semju í lag so leingi, sum vit yvirhøvur kundu, men landsstýrið hevur verið nógv meira upptikið av at útinna vald, enn tey hava verið av at finna eina virðiliga loysn, sum allir partar kunnu liva við, sigur Jógvan Skorheim, sum eisini hvassliga átalar framferðarháttin hjá Fíggjarmálaráðnum í hesum málinum.
– Framferðarhátturin er milt sagt ódámligur, tí tey hava jú í veruleikanum revsað okkum við 50 milliónum fyri eina ósemju um 17 milliónir. So talan er um fullkomiliga óhoyrdar proportiónir, og harumframt byrjaðu tey at afturhalda útgjaldið uttan at vísa nakran vilja til dialog ella at hoyra okkara sjónarmið. Um tað ikki er valdsmisnýtsla, so veit eg ikki, hvat er, sigur borgarstjórin.
Bað um hækkað skuldarmark
Sum nevnt gjørdist kommunala málsøkið og ábyrgdin munandi størri, tá eldraøkið varð yvirtikið 1. januar 2015. Kommunufelagið hevur víst á, at samlaði kommunali búskapurin vaks við umleið 25%, og hetta sæst eisini á samlaða rakstrinum hjá Klaksvíkar kommunu, sum er umleið 270 mió. kr. um árið, harav millum 55 og 60 mió. fara til eldraøkið. Mánaðarligt útgjald til kommunurnar frá landinum fylgdu við yvirtøkuni, men fleiri viðurskifti við hesum krevja ábøtur, sigur Jógvan Skorheim.
– Fyri tað fyrsta er útgjaldið snøgt sagt ikki nóg høgt, um man væl at merkja ynskir at bjóða eina nøktandi tænastu á eldraøkinum. Í Norðoyggjum gjørdu vit eina umfatandi nøgdsemiskanning beint eftir yvirtøkuna, har vit saman við brúkarum, avvarðandi og starvsfólkum kannaðu tørvin og nøgdsemið á eldraøkinum, og hesum hava vit so lagt virksemið hjá NBH til rættis eftir, tí vit heilt einfalt ynskja at veita eina so góða og virðiliga eldratænastu sum gjørligt. Okkara eldru borgarar hava givið okkum alt okkara tilverugrundarlag gjøgnum teirra lív og arbeiðsskeið, og tey hava um nakar uppiborið, at vit veita teimum eina dygdargóða tænastu og røkt, tá tey hava tørv á tí, og tað vilja vit eisini gjalda fyri. Men samstundis er tað ein sannroynd, at tað tænastustøðið, sum vit leggja fyri dagin, kostar Klaksvíkar kommunu umleið 10 milliónir krónur meira um árið, enn útgjaldið frá landinum dekkar. Hjá okkum svarar tað runt roknað til eitt skattaprosent, so tað er avgjørt ein meirkostnaður, sum sæst aftur. Og fyri tað næsta skulu vit so eisini minnast til, at útgjaldið frá landinum bert fevnir um rakstur – ikki íløgur. Men sjálvandi krevur eldraøkið íløgur. Bygningar skulu haldast við líka, tørvurin á plássum økist og so framvegis. Við hesum skuldi man trúð, at man við at leggja hesa øktu ábyrgdina út til kommunurnar, eisini fór at hækka skuldarmarkið hjá kommununum, soleiðis at heimild var fyri hægri lántøku til neyðugar íløgur, men hetta vil landsstýrið ikki hoyra talan um, og tað ger tað eftir mínum tykki óneyðuga tungt og torført hjá kommununum at røkja ta ábyrgdina, sum okkum er givin við eldraøkinum, sigur Jógvan Skorheim.
Hansara uppskot til loysn uppá ósemjuna við Fíggjarmálaráðið er tí, at kommunurnar í tráð við øktu ábyrgdina eisini fáa heimild til hægri lántøku, tá ið nú landsstýrið ikki vil lata Norðoya Bú- og Heimatænastu standa fyri lánum og íløgum á eldraøkinum.
– Vit hava yvirtikið eldraøkið undir tí fortreyt, at Norðoya Bú- og Heimatænasta sum sjálvstøðug løgfrøðilig eind við roknskaparskyldu og øllum, sum hartil hoyrir, skuldi standa fyri øllum virkseminum, harundir eisini ognum, skuld og íløgum. Men tá ið landsstýrið so frá degi til dags umbestemmaði seg hesum viðvíkjandi og kravdi, at hetta skuldi vera partur av roknskapinum hjá kommununi, so mátti tað mest nattúrliga eisini verið at hækkað skuldarmarkið hjá kommununi, so tað vildi verið mín staðiliga áheitan til landsstýriskvinnuna, at hon brúkar eina løtu til at hugsa um, hvat hevði verið mest rættvíst og virðiligt í hesum málinum, sigur Jógvan Skorheim at enda.